CROATICA 
K 


BIBLIOTECA 


$A BIJA, 


Sa 


Dr JOSIP ANDRIĆ 


TAMBURAŠKA 
GLAZBA 


HISTORIJSKI PREGLED 


Dr JOSIP ANDRIĆ 


TAMBURAŠKA GLAZBA 


HISTORIJSKI PREGLED 


hk leske 


. SLAVONSKA POŽEGA 
1 i 6 2. 


TOTECA Ane. 
Ne f 
br 1 


mn 
ZKVH SUBOTE 


Na 


Tamburaška glazba je sastavni dio naše cjelokupne 
muzičke kulture. U historijskom razvoju naše muzike 
tambura i tamburaška glazba ima svoje posebno mjesta 
i posebnu ulogu. U razdiobi muzike na dvije glavne gra- 
ne, na vokalnu i instrumentalnu glazbu, tamburaška gla- 

zba čini sastavni dio naše instrumentalne glazbe u kojoj 
ona rastući izravno iz korijena narodnog muziciranja na- 
stoji da dosegne stepen izrazitih umjetničkih dostignuća 
vlastitim muzičkim stvaralaštvom, a prilično i reproduk- 
tivnim umjetničkim nastojanjima. 


Tambura je kao žičani trzalački instrumenat srodna 
ruskoj balalajci, ukrajinskoj banduri, talijanskoj mando- 
lini, španjolskoj gitani i drugim sličnim glazbalima koja 
sva imadu jedinstveno porijeklo: potječu od perzijskog 

žičanog imstrumenta dugog vrata i kruškolikog korpusa 
= iz doba tamo od prije 4000 godina. Raznoliko oblikovanje 
tog instrumenta počelo je već kod raznih naroda bliskog 
Istoka koji su ga onda sa svojim invazijama prenosili i 
ma tlo južne Evrope: Arapi u Italiju i Španiju, Turci u 
Rusiju i Ukrajinu preko Kavkaza i Crnog mora, a zatim 
i na Balkan. 


Prvi historijski dokumenat o tamburi na tlu današnje 
Jugoslavije potječe iz godine 1551. Nešto više od jednog 
stoljeća kasnije pjeva već naša narodna pjesma o tambu- 
Ti, a još jedno stoljeće poslije pjevaju o tamburi dalma- 
tinski pjesnik Andrija Kačić Miošić i slavonski pjesnik. 
Matija Reljković. To je sredinom 18. stoljeća. A krajem 
se tog stoljeća tambura koja je do tog doba bila samački 

instrumenat (samica), donesena iz Bosne i Slavonije, po- 
javljuje na tlu Bačke kao instrumenat u zboru po uzoru 
bačkih ciganskih kapela. Osječanin Pajo Kolarić osniva 
godine 1847. prvi amaterski tamburaški zbor u Hrvatskoj 
i udara temelj tamburaškom umjetničkom muziciranju 
i muzičkom stvaranju. 

Po Paii Kolariću postao je Osijek prvi historijski cen- 
tar tamburaške glazbe. Iz Osijeka je Franjo Kuhač na- 
učno, a Mijo Majer praktički prenio tamburaška nasto- 
janja u Zagreb, kao što se nešto kasnije Pera Ilić iz Sr. 
Karlovaca pojavio s tamburaškim pokušajima u Beogra- 
du. Tako je u zadnja dva decenija 19. stoljeća po svim 
mašim krajevima nastalo opće tamburaško gibanje osni- 
vanjem tamburaških zborova, a to je zahvatilo donekle 
i Austriju i Njemačku, zatim osobito Češku i Ameriku. 
Našim je iseljenicima tambura bila i ostala najvjerniji 
muzički pratilac po svim krajevima svijeta. Sve se to 
događa u isto doba, kad se po Italiji šire mandolinistički 
orkestri, a po Rusiji orkestri balalajki i domri. Ujedno 
se pojavljuju kompozitori koji se svojim stvaranjem pri- 
klanjaju toj: vrsti glazbe. Nastaje glazbena literatura za 
tamburaške orkestre kod nas isto tako kao za mandoli- 
nističke u Italiji i za orkestre balalajki u Rusiji. 


Razvoj tamburaškog muziciranja u ansamblima (ka- 
pelama, zborovima, orkestrima) išao jeudvasmjera. 
Jedan je smjer vojvođanski: manje skupine tambu- 
Taša, većinom profesionalske, vodi primaš bez dirigenta, 
a sviraju narodne pjesme, kola, potpurije. koračnice i 
aranžmane raznih popularnih kompozicija tuđih autora; 
samo tu i tamo se pojavljivao i po koji amaterski orke- 
star među đacima koji bi nastupao s većim brojem tam- 
buraša i s dirigentom, ali bez izvorne tamburaške kon- 
certne literature. Drugi smjer je slavonski koji je 

započeo Pajo Kolarić prenesavši težište tamburaškog raz- 
voja s vulgarnog profesionalizma na amatersko muzici- 
ranje, a tu je liniju pod utjecajem Franje Kuhača pro- 

širio Mijo Majer formiranjem prvog koncertnog tambu- 
raškog zbora s dirigentom i polaganjem temelja stvara- 
nju izvorne tamburaške koncertne literature u kojoj su 
se ubrzo pojavila i tamburaška djela i takvih kompozi- 
tora velikog značenja kao što je bio Ivan Zajc. Vojvo- 
đanski smjer bio je do prvog svjetskog rata teritorijalno 
sužen na vojvođanske i srbijanske krajeve, slavonski 
smjer je međutim od osamdesetih godina 19. stoljeća bio 
naglo zahvatio sve ostale naše krajeve postavši uz pje- 
vačke zborove sastavni dio đačkog, građanskog i radnič- 
kog kulturnog života, a ubrzo je prešao i naše narodne 
granice u Austriju, Njemačku i Češku te s našim iselje- 
nicima u Ameriku i u druge dijelove svijeta. Između 
prvog i drugog svjetskog rata došlo je do kritičnog za- 
stoja u koncertnom tamburaštvu, pa je vojvođanski smjer 
došao do većeg raširenja prema zapadu. U nastavljanju 
koncertnog (slavonskog) smjera prva se iza prvog svjet- 
skog rata istakla Slovenija, zatim Čehoslovačka, a kad 
je iu Hrvatskoj opet počelo jače tamburaško strujanje, 
osniva baš Osijek prvi naš Tamburaški savez i to iste go- 
dine 1937., kad su naši iseljenici u Americi osnovali svoj 
najreprezentativniji tamburaški orkestar Duquesne Uni- 
versity Tamburitzans, koji je postao centrala američkog 
tamburaškog života. 

Osijek je bio prvi koji je našao put k zbližavanju 
obaju tamburaških smjerova koji su se pojavili u histo= 
rijskom razvoju od sredine 19. do sredine 20. stoljeća. U 
kritičnoj fazi koncertnog tamburaštva iza 1950. godine 
Osijek jedini ostaje nepokolebivo vjeran toj već stoljet- 
noj tradiciji kulturnog tamburaštva te traži i doskora 
nalazi u tom smjeru saradnju s novosadskim tambura- 

štvom. Koncertno tamburaštvo na temelju izvornog stva- 
ralaštva dolazi do novog zamaha. Slavonski i vojvođan- 
ski smjer se prvi put združuju na istoj tamburaškoj li- 
niji, te se 1958. godine u Novom Sadu sastaje prva kon- 
ferencija tamburaških prvaka gdje su uz prihvaćanje 
principa izvornog tamburaškog stvaralaštva, jedinstvene 
tamburaške partiture i jedinstvenog nazivlja postavljene 
i neke druge smjernice daljnjeg tamburaškog života i raz- 
voja u smislu jedinstvenih muzičkih težnja. Poslije Novog 
Sada nastavljeni su slični tamburaško-muzički dogovori 
u Osijeku, Zagrebu i Slav, Brodu, te je odatle među osta- 
lim izrasla i ideja, da se svake godine održavaju festivali 

tamburaške glazbe Jugoslavije u Osijeku kao festival- 
skom gradu te vrsti naše muzičke kulture. Do tog je došlo 
1961. godine. 


Paralelno s tim koncentriranjem tamburaštva Jugo- 
slavije oko Osijeka razvilo se koncentriranje američkog 
tamburaštva oko Pittsburgha. Istih god. seimeđu ame- 
ričkim Nan prodeneina sve više Jale težnja za 
tako deo Uaiyersitj Tamburitzans u Binsbnaski 
osnivaju Tamburašku filharmoniju (Tamburitza Philhar- 
monic Orchestra) po ideji, koju je još prije drugog svjet- 
skog rata iznio dr Josip Andrić u Zagrebu. To je u Pitts- 
burghu ostvareno 1961. godine, dakle u isto vrijeme kad 
je u Osijeku ostvaren prvi festival tamburaške glazbe 
Jugoslavije. Već godine 1962. sastaju se na drugom fes- 
tivalu tamburaške glazbe u Osijeku i glavni nosioci tam- 
buraške glazbe Jugoslavije i glavni nosioci tamburaške 
glazbe Amerike da zajednički manifestiraju tamburaš- 
ku glazbenu umjetnost u njenim najozbiljnijim umjet- 
ničkim tekovinama. 

Ovaj kratki historijski pregled tamburaške glazbe, 
Prvi uopće, ne može na ograničenom prostoru da iznese 
sve komponente i činjenice u razvoju tambure kao in- 
strumenta, zatim tamburaške glazbe kao kompozitonskog 
stvaralaštva i kao tamburaškog muziciranja. To ostaje 
za opširno napisanu »Historiju tamburaške glazbe« kojoj 
ovaj pregled utire put. Ovdje je prikazan prvenstveno 
pregled tamburaškog stvaralaštva radi orijentacije u 
tamburaškoj literaturi, jer je prva potreba svih koji se 
bave tamburaškom glazbom ili se za nju zanimaju, da 
imaju uvid u njenu literaturu i pregled o onom što je u 
njoj dosad stvoreno. Tim je u biti prikazan lik tamburaš- 
ke glazbe u njenim težnjama i tekovinama. Kronološki 
red muzičkih stvaralaca i drugih najvažnijih promicate- 
lja tamburaške glazbe osvjetljuje koliko su te osobe — 
neke više, druge manje — utjecale na razvoj tamburaške 
glazbe. Nisu to još mogli biti svi izneseni, a i od onih koji 
su izneseni velik su dio samo prolazne pojave. 

Kompozitorsko stvaralaštvo, ispravno shvaćeno, naj- 
bitniji je faktor muzičke kulture. Od njeg zavisi znače- 

mje ove ili one grane muzike. Na tom stvaralaštvu raz- 
vijano muzičko izvođaštvo dovodi muziku do prave kul- 
turne afirmacije. I tamburaško stvaralaštvo i tamburaška 
izvađačka praksa razvila se iz primitivnih početaka po- 
kazujući stalnu tendenciju k usponu i usavršavanju. U 
dosadašnjem se razvoju tamburaške glazbe kompozitor- 
sko stvaralaštvo postepeno osamostaljuje i umjetnički iz- 
diže tim što se diletantizam sve više uklanja, a stvarao- 
cima se umjetničkih tamburaških djela daje sve punije 
značenje. To je i jedna od glavnih misli vodilja festiva- 
la tamburaške glazbe Jugoslavije i američkih težnja ko- 
je se ispoljuju u pittsburškoj filnarmonijskoj tamburaškoj 
liniji uključujući se izvođenjem iste tamburaške. litera- 
ture u jedinstveni razvoj tamburaške glazbe. 


The tambura has its origine from an Assyrian strin- 
ged musical instrument about 4.000 years ago similiar as 
Italian mandolin, Spanish guitar, Russun balalaika, 
Ukrainian bandura and many other stringed instruments. 
The Moors have transfered these instruments from Asia 
in Africa and the South of Europe, and Turks in Russia 
and Balkan peninsula. Everywhere these instruments 
passed their particular evolution. The tambura was in- 
troduced in to day's Yugoslavia by Turks With their in- 
vasion in these regions. On this way the tambura was 
mentioned for the first time in Bosnia at 1551. From Bo- 
snia the tambura spread in Dalmatia, Slavonia and Bač- 
ka. The folk player played alone on the tambura, but 
about 1800 in Bačka were formed the first Tamburian 
bands on Tzigane's violinian bands ideal. The first tam- 
burian band was established 1847 by Pajo Kolarić in Osi- 
jek. Kolarić was the first historical person of the Tam- 
bura's music, and Osijek its first centre. Mijo Mujer went 
Irom Osijek in 1882 in Zagreb where he established at 
the University the first Zagrebian tambura orchestra, 
which orehestra have spread the tambura music on entire 
territory of Croatia, Bosnia, Slovenia, Czechia, and (after 
than) laterly the emigramts from those countries brought 
the tambura's music in America and the other parts of 
the World. 

In the first period of tambura's music its movement 
was concentrated round about the periodical »Tamburi- 
ca« which was edited in Sisak in Croatian for the 
time from 1903 till 1914. In the second period between 
the World Wars I an II were edited the tambura's perio- 
dicals »Tamburaš« in Ljubljana; »Tamburdšsky vestnik« 
in Czechoslovakia, »Tamburitza News« in Pittsburgh, 
and »Hrvatska tamburica« in Zagreb. In Osijek 1937 was 
established Croatian tambura's alliance. in Czechoslo- 
vakia tambura's alliance, an effort was made in United 

States of America for the foundation of The American 
tambura's alliance, just as it was made in Australia. On 
the same year when in Osijek was established the Cro- 


\ atian tambura's alliance in Pittsburgh was established 


The Duquesne University Tamburitzans, which showed 
in life 1961 the first Tamburatza Philharmonic Orchestra 
Just on the same way as it yet in 1937 proposed Dr Josip 
Andrić. After the World War II in Zagreb was issued 
the periodical »Tamburaška glazba«, in 1958 came 
among the cities of Zagreb, Osijek and Novi Sad 
to the united work for the umity of tambura's music of 
Yugoslavia and for its artistic affirmation. 1960 Osijek 
became a centre of tambura's festivals, which is assem- 
bling the best tambura's composers, dirigent and tam- 
bura's orhestras from all Yugoslavia. At the Second fe- 
stival from 2 to 3 June 1960 The Duquesne University 
Tamburitzans will take part lin it as the best tambura's 
orhestra of America and of the all World outside of Yu- 
goslavia. 

Every instrument is worth so much how much is 
existing its original composed literature and how much 
it is lead out. In case of that there are above all the com- 
positions originally composed by the composers only for 
tamburas. 

Among of more than hundred tambura's composers 
of Ygoslavia, Czechoslovakia and America the greatest 


artistic value have compositions of Pajo Kolarić, Mar-' 


ko Nešić, Ivan Zdje, Vinko Vodopivec, Dragutin Hruza, 
Milan Stahuljak, Josip Canić, Emil Adamič, Kamilo Kolb, 
Julius Morman, Adolf Groebming, Josip Andrić, Boris 
Krnic, Tihomil Vidošić, Dragutin Eliaš, Milan Bokan, 
Rudolf Rajter, Sava Vukosavljev, Julije Njikoš, Walter 
Kolar and Zlatko Pibernik. The performance of theirvall 
the better and all the latest tambura's compositions, the 
tamburas music advance on artistic way and assemble 
all the more young productive forces. 


PAJO KOLARIĆ (1821—1876), rodom Osječanin, os- 
nivač prvog tamburaškog zbora u Hrvatskoj 1847. godi- 
ne, prvi je poznati tamburaški kompozitor. Skladao je 
11 pjesama za pjevanje uz tambure. Najpoznatija je nje- 
gova pjesma »Miruj miruj srce moje« na riječi 
pjesnika Petra Preradovića koja je u drugoj polovici 19. 
stoljeća postala jedna od najpopularnijih narodnih pje- 
sama po svim našim krajevima, a i danas se još dosta 
pjeva. Druga mu je popularna pjesma »Šeto sam se 
gori doli«. Kolarić je bio napredan čovjek, pristaša 
jugoslavenske ideje i dva puta izabran za zastupnika 
u hrvatski sabor. Postao je uz Lisinskog, Livadića i Ru- 
sana jedan od najistaknutijih ilirskih glazbenika. Dok 
se Varaždinac Ivan Padovec istakao kao virtuoz na gitari 
u 19. stoljeću, Kolarić je to isto bio na tamburi. Sa svo- 
jim tamburaškim zborom od šest tamburaša bio je neko 
vrijeme glavni pokretač glazbenog života ne samo u Osi- 
jeku, nego se pročuo i širom Slavonije. Tambura Paje 
Kolarića, do danas sačuvana, najstariji je poznati tam- 
buraški instrument historijskog značenja: ima mali kru- 
školiki korpus, dug vrat i deset čivija za žice, dakle je tip 
bosanske šargije i sata. Bosna je naime bila matica iz 
koje se proširila tambura u Slavoniju, Bačku i ostale na- 
še sjevernije i zapadne krajeve. Dan rođenja Paje Kolari- 
ća 17. januara trebao bi da se slavi kao opći Tamburaški 
dan, jer je Kolarić prva historijska važna ličnost tam- 
buraške glazbe. 

MITA OREŠKOVIĆ (1824—1875), Srijemac iz Šida, 
bio je savremenik Paje Kolarića i na glasu tamburaš i 
pjevač. Kao i Kolarić komponirao je i Orešković više pje- 
sama, koje su postale narodne. Najpoznatije su: »Pra g 
jeovomilog srpstva« iz g. 1849., dakle dvije go- 
dine iz Kolarićeve pjesme »Miruj miruj« zatim 
»Mladi momci s proljeća« »Čuj, diko, što 
velim«, napitnica »Držte čaše svi u ruci«, 
»Zar ako si moja mati«. I popularnu pjesmu 
»Sjećaš li se onog sata«svirao je i pjevao Ore- 
šković muzikologu Kuhaču kao svoju, ali u Osijeku se na 
. istu melodiju pjevala pjesma »Crne oči dobro vi- 
de«, pa nije jasno, potječe li ta melodija od Oreškovića 
ili od Kolarića ili od nekog trećeg. Po toj se pjesmi vidi, 
da su Kolarićeva Slavonija i Oreškovićev Srijem bili pri- 
je sto godina u tamburaškom stvaralaštvu u najužoj ve- 
Zi. Po Miti Oreškoviću postao je Šid donekle prvo histo- 
rijski istaknuto mjesto srijemskog tamburaštva. . 


STIPAN MUKIĆ (1838—1903), Bunjevac iz Suboti- 
ce, uz Paju Kolarića i Mitu Oreškovića treći je poznati 
istaknuti tamburaš i tamburaški stvaralac. Komponirao 
je više pjesama, a najpoznatija mu je pjesma »Kolo 
igra tamburica svira« na riječi bunjevačkog 
pjesnika Nikole Kujundžića. Tom pjesmom opjevani su 
narodno kolo i tamburica kao važan elemenat narodne 
svijesti. 

IVAN SLADAČEK (1820—1899), Osječanin, bio je u- 
čitelj glazbe u Vukovaru i Osijeku. On je prvi svoje tam- 
buraše učio svirati po notama, te je od njega prva napi- 
sana tamburaška partitura »Kolo u C-durnu«. On 
je sa svojim vukovarskim tamburašima priredio u Zag- 
rebu 1880. godine tamburaški koncert koji je utro put 
tamburaštvu u glavni grad Hrvatske. 


BI 


FRANJO KUHAČ (1838—1911), Osječanin, prvi ju- 
goslavenski muzikolog, sabirao je narodne pjesme i osta- 
lo narodno muzičko blago po cijelom slavenskom Jugu. 
Tako je on prvi sistematski sabrao historijske i etnograf- 
ske podatke i o tamburi, pa je to naučno obradio. On je 
bio prvi koji je tamburu unio u nauku. Još kao dječak 
slušao je svirati Paju Kolarića u tamburu koju je zavolio, 
pa je kasnije mnogo svojim savjetima pomagao razvoj 
amaterskog tamburaštva u Zagrebu, a prisustvovao je 
i prvom tamburaškom kongresu 1907. godine u Zagrebu. 


MIJO MAJER (1863—1915), Osječanin, osnivač je 
prvog tamburaškog zbora u Zagrebu. Kao učenik Paje 
Kolarića došao je nakon svršenih gimnazijskih nauka 
u Zagreb, da na sveučilištu studira pravo. Ponio je sa 
sobom i tamburu pa je oko sebe okupio još 12 drugih 
sveučilištaraca i osnovao tamburaški zbor sveučilištara- 
ca »Hrvatska lira« 1882. godine s kojim je 2. lipnja 1883. 
priredio prvi tamburaški koncert. Taj se koncert kao velik 
zagrebački muzički događaj nadaleko pročuo. Brzo iza 
toga počeli su se osnivati tamburaški zborovi među đacima 
po svim školama u Hrvatskoj, Bosni i Hercegovini, Dal- 
maciji, Istri, zatim u Sloveniji, u Beču, Pragu i po dru- 
gim gradovima Evrope gdje su studirali hrvatski stu- 
denti. U isto su se vrijeme počeli osnivati i građanski 
tamburaški zborovi po svim našim gradovima, a i radnič- 
ki po industrijskim mjestima te seljački po selima. Mijo 
Majer je u jesen 1883. godine otišao na bečki univerzitet 
pa je dalje radio samo kao tamburaški kompozitor. Od 
njega su prve tamburaške kompozicije koračnica »J u- 
nak iz Like«, karišik »Hrvatsko prelo« i 
»Hrvatsko kolo«. Te su tri Majerove kompozicije 
postale najpopularnije među tamburaškim zborovima o- 
nog doba. Skladao je i prvu vokalno-tamburašku kompo- 

ziciju »Podoknica« za bariton solo, muški zbor i 
tambure. 


MILUTIN FARKAŠ (1865—1923) nasljednik je Mi- 
je Majera u vodstvu zagrebačkog sveučilištarskog zbora 
»Hrvatska lina« i najistaknutiji propagator tamburaške 
glazbe u zapadnim našim krajevima. Po njemu je dobio 
ime kvintni sistem tambura s jednoglasnim bisernicama 
i bračevima kao Farkašev sistem, ali to je zapravo Ma- 
jerov i Kuhačev sistem jer su ga oni formirali, a Farkaš 


|. ga nije stvorio, nego samo propagirao. Farkaš nije bio 


nikakav kompozitor stvaralac te nije ništa originalno 
komponirao. Slagao je samo karišike (potpurije) i ude- 
šavao za tambure mnogo kompozicija raznih kompozito- 
ra koje su izvorno skladane za pjevački zbor ili za ra- 
zne instrumente. To je u ono doba bilo potrebno, jer ni- 
je bilo mnogo izvornih tamburaških kompozicija, 0so- 
bito za koncertne nastupe. Razvojem izvorne tamburaš- 
ke literature izgubilo je udešavanje netamburaških kom- 
pozicija za tambure i sastavljanje potpurija svoju vrije- 
dnost. Isto tako i takozvani Farkašev sistem ustupa pred 
tehnički savršenijim sistemima sve više u pozadinu, ali 
mu treba priznati historijsko značenje, jer je baš taj sis- 
tem najviše pridonio proširenju amaterskog i koncert- 
nog tamburaštva. Milutin Farkaš je “bio i prvi istaknuti 
izdavač tamburaških partitura, dakako najviše svojih, 
pa je to najviše pridonijelo, da se pročulo njegovo ime 
koje je onda krivo prenešeno i na sistem, koji nije bio 
njegova tvorevina. Napisao je i izdao i prvu »Uputu u 
tamburanje«. 

SLAVIŠA KATKIĆ (1863—1920) bio je glavni poma- 
gač Majerov i Farkašev u širenju tamburaštva. Udešavao 
je razne skladbe za tambure, pa je i Ivan Zajc svoju kom- 
poziciju »Koncertni allegro« koju je skladao za tambure 

dao Katkiću da je instrumentira. Od Katkića je poznata 
i rado svirana postala kompozicija »Zbogom more« 
to su varijacije za brač solo i tamburaški zbor, prva tam- 
buraška skladba te vrsti. 


IVAN MILETIĆ (1862—1927) bio je dirigent zagre- 
bačkog tamburaškog zbora »Merkur« koji je poslije sve- 
učilištanskog tamburaškog zbora »Hrvatska lira« postao 
najbolji u Zagrebu te je nastupio i na svjetskoj izložbi 
u Parizu 1889. godine. Ondje je Miletić komponirao ma- 
zurku »Lijepa Parižanka« (La belle Parisienne) koja se 
mnogo proširila među tadanjim tamburaškim zborovi- 
ma. Od Miletića je i koračnica »Tamburica« iskla- 
dba »Sretan imendan«, koje su tada postale standardne 
tamburaške skladbe. Slagao je i razne potpurije. Instru- 
mentirao je Zajčeve tamburaške kompozicije »Koncer- 
tno kolo« i »Hrvatsku rapsodiju«, ali te su se partiture 
izgubile. 


DRAGUTIN HRUZA (1859—1915) prvi je stranac ko- 
ji je kao kompozitor prišao tamburaškoj glazbi. Rođen u 
Češkoj u Pragu je učio glazbu na konzervatoriju, 
te je 1877. godine došao u Slavonski Brod za učitelja 
glazbe. Tu je onih godina osnovan tamburaški zbor za 
koji je komponirao »Tamburašku koračnicu«. Uspjeh te 
prve njegove tamburaške skladbe potakao ga je da je na- 
stavio komponirati za tambure i ustrajao u tom do svoje 
smrti. Prešao je 1897. godine u Vukovar gdje je i umro. 
Komponirao je u stilu češke popularne ikapelničke glaz- 
be koračnice, polke, valcere i slagao potpurije. Skladao 
je prvu tamburašku »Romancu« s dopadljivom me- 
lodijom češkog popularnog kapelničkog tipa. U tom sti- 
lu komponirana je i najpoznatija  Hruzina koncertna 
kompozicija »San zaručnice« to je takozvana 
glazbena slika, to jest programna kompozicija u kojoj 

se glazbom bez riječi prikazuje neki sadržaj, neki doga- 
đaj, neki program. U toj kompoziciji skladatelj prikazuje 
kako djevojka koja je zaručena sanja o svom vjenčanju 
io svojim svatovima. To je prva programna kompozici- 
ja u tamburaškoj glazbi. Glazbenom slikom nazvao je 
Hruza i svoju skladbu  »Malenkosti«, a kompoziciju 
»Tamburaški sastanak« posvetio je prvom tamburaškom 
sastanku, održanom 1907. godinu u Zagrebu. 


VILIM GUSTAV BROŽ (1861—1915) drugi je češki 
kapelnik koji je došavši za učitelja muzike u naše kra- 
jeve prigrlio tamburašku glazbu i postao istaknuti tam- 
buraški kompozitor. Rođen u Tyncu kraj Praga svršio 
je glazbene nauke na praškom konzervatoriju i prihva- 
tio se mjesta učitelja glazbe na Sušaku u Hrvatskom Pri- 
morju. Tu je počeo skladati za tambure, i to najprije »Su- 
šačku koračnicu«. Složio je veći niz potpurija hrvatskih, 
slovenskih, čeških i ostalih slavenskih pjesama. Skladao 
«je originalnih tamburaških kompozicija više nego itko 
prije njega, pa iako su uglavnom u stilu češke kapelnič- 
ke melodike, nastojao je upotrebljavati i naše narodne 
motive. Od njega postoje dvije glazbene slike: »Moj 
san« i »U posavskoj šumi« koja je postala 
najpopularnija tamburaška koncertna kompozicija sve 
do prvog svjetskog rata. Skladao je romancu »Bakine 
priče«, serenadu »Spavaj slatko«, idile »U mislima«, »Us- 
pomena na Bledsko jezero« i »U šumi kraj Drine«, fan- 
taziju »Dvije duše jedna misao« za brač solo i tamburaš- 
iki zbor te razne druge skladbe. Ogorčen na vulgariziranje 
tamburaštva i na premalo shvaćanje umjetničkih težnja 
u tamburaškim zborovima povukao se pod kraj života 
s područja tamburaškog komponiranja. Umro je u Tuzli 
u Bosni. 

ŠANDOR BOSILJEVAC (1860—1918) rodio se u Kar- 
lovcu, a glazbene nauke je svršio u Pragu. Bio je uči- 
telj glazbe u Karlovcu, Sarajevu i Hvaru gdje je bio zbo- 
rovođa pjevačkog i tamburaškog zbora te se tu svojim 
ikomponiranjem priklonio i tamburaškoj glazbi. Usredo- 
točio je svoje tamburaško komponiranje u izvorno stva- 
ranje. Doduše i njegov stil komponiranja išao je po- 
pularnim kapelničkim tragom kao i kod Hruze i Broža, 
pa je skladao koračnice, polke, mazurke, gavote i valce- 
re. No skladao je i jednu od prvih tamburaških uvertira 
»Sokol« koja se na koncertima dosta izvodila. Umro 
je u Hvaru. 

IVAN BOZZOTTI (1865—1939) rodio se u Trogiru 
od oca Talijana iz Milana, prijatelja velikog kompozito- 
ra Verdija. Bio je kapelnik u Kotoru i Trogiru. Skladao 
je koračnice, polke, mazurke, valcere i slagao karišike. 
Najvrednija mu je kompozicija »Oprosti mi maj- 
ko moja«, meditacija za dva brača i tamburaški zbor. 

Među dosad nabrojene kompozitore ubrajaju se po svom 
sličnom načinu skladateljskog rada VLADO KOŠĆICA (1865 
—1957), VELJKO ŠVIGLIN (»Kolo«, 1903), A. JIRKA (»Bo- 
sanke«, »Lička vila«), M. A. DOZELLA koji je živio u Sara- 
jevu (»Slavenska koračnica«), ARTUR GERVAIS (Žerve, 1867 
—1937) koji se rodio u Trstu, svršio glazbenu školu u Cari- 
gradu i bio kapelnik u Karlovcu, Jaski i Opatiji te je za tam- 
bure skladao koračnice mazurke, gavote i slagao karišike. 
ZLATKO ŠENOA (1865—1930), sin književnika Augusta Še- 
noe, bio je član sveučilišnog tamburaškog zbora »Hrvatska 
lira« i slagao karišike, osobito iz opera Ivana Zajca. 

VASA JOVANOVIĆ (1859—1945), iz Kovilja u Bač- 
koj, bio je kao samouk profesionalni tamburaš koji je 
krajem 19. i početkom 20. stoljeća odlazio i u inozemstvo 
svirati sa svojim tamburašima, osobito u Njemačku. Slo- 
žio je pedesetak potpurija, a komponovao kola »Nestaš- 
ko« i »Danica« davši im naslove po svom sinu i kćeri, 

zatim deset koračnica: »Udruženje tamburaša«, »Smilje 
i kovilje«, »Stražilovo«, »Srbobran« itd. Posljednja nje- 
gova koračnica bila je» Marš Narodne fronte« 
koji je komponovao još za vrijeme rata pod imenom 
»Bezimeni marš«. Umro je brzo poslije Oslobođenja pre- 
živjevši za više decenija svoje vršnjake Hruzu, Bosiljev- 
ca i Broža. 


-PERA Ž. ILIĆ (1868—1957), iz Sr. Karlovaca, učio je 
muziku u Beogradu kod Josipa Marinkovića i Stevana 
Mokranjca,-a nešto i u Beču, Pragu i Munchenu. Bio je 
direktor Muzičke škole u Skopju. Poslije drugog svjet- 
skog rata živio je u Aranđelovcu, gdje je i umro. Bio je 
član Saveza kompozitora Jugoslavije. Još kao đak u Sr. 
Karlovcima počeo se: baviti tamburom. Nekoliko godina 
poslije Mije Majera i Milutina Farkaša počeo se i Pera 
Ilić baviti pitanjem formiranja amaterskog tamburaškog 
orkestra te je nakon mnogih pokusa uveo troglasne ikru- 
školike tambure ugođene u kvartama. Od Pere Ilića 
takve su tambure prihvatili tamburaši po Srijemu i Ba- 
čkoj i tek početkom 20. stoljeća počinju se troglasne tam- 
bure dopunjavati u ičetveroglasne. U to vrijeme pod u- 
tjecajem peštanskih graditelja instrumenata počinje na 
teritoriju Bačke, Banata potiskivanje izvornog iknuškoli- 
kog oblika tambure upotrebom oblika gitare radi posti- 
zavanja veće zvučnosti, te je konačno u ansamblu bačkih 
tambura ostala jedina bisernica (prima) u pravom ob- 
liku tambure. S takvim se razvojem Pera Ilić do kraja 
života nije slagao. Kao kompozitor je Pera Ilić doduše 
dosta podlijegao tadanjoj modi slagati potpurije i ude- 
šavati tuđe kompozicije za tambure, ali je bio i.izvorni 
stvaralac. Osim komponovanja koračnica najviše je kom- 
ponovao novih kola u narodnom obliku, na pr. »Kolo 
Alekse Šantića«, »Kolo Dušana Silnog«, 

»Zmaj-Jovino kolo, »Grafičarsko kolo« 
»Hercegovačko kolo itd. Bio je kompozitor 
mnogih vokalnih, scenskih i drugih kompozicija. 


ALFONS GUTSCHY (Guči, 1868—1942), rodom iz Siska, 
bavio se od devedesetih godina 19. stoljeća do kraja života 
.pitanjem sistema tambura. Bio je protivnik jednoglasnih dia- 
tonskih takozvanih farkaševskih tambura (bisernice i bra- 
ča) te je tražio dosljedno uvođenje dvoglasnih tambura, a to 
je stanovište pred drugi svjetski rat u hrvatskim krajevima 
bilo principjelno i prihvaćeno. No Gutschy je pošao i dalje 
te je paralelno sa svojim vršnjakom po godinama Perom 
Ilićem uvodio troglasne tambure, i to u kvintama ugođene. 
Kao kompozitor je Gutschy doduše skladao i izvornih tam- 
buraških komvozicija, na pr. pjesmu »Majci« za duet 
uz tambure, zatim koračnice, valcere itd., ali se ipak najviše 
bavio potpurijima. Iako po nastupima vrlo polemičan, a po 
idejama konstruktivan, ostao je u pozadini tamburaškog 
razvoja. 


JANKO STJEPUŠIN (1861—1943), rodom iz Petrinje, po 
zanimanju učitelj plesa, osnovao je devedesetih godina tog 
stoljeća tvornicu tambura u Sisku. Tambure su mu radili se- 
ljaci u Prelošćici kraj Siska koji su se tim poslom mnogo 
bavili, a on je te tambure u svojoj sisačkoj radnji samo do- 
vrsavao. Kao vješt trgovac razvio je veliku reklamu, stekao 
priznanje i na međunarodnim izložbama te ubrzo postao i u 
domovini i u inozemstvu poznat kao glavni proizvođač tam- 
bura. Opskrbljivao je tamburama tamburaške zborove po 
svim kontinentima. Uz to je osnovao i tiskaru te počeo iz- 
davati i tamburaške kompozicije, a od 1903. godine i prvi 
naš tamburaški list »Tamburica« koji je iz- 
lazio sve do kraja 1914. godine. Uz svaki broj tog lista izašla 
je po jedna tamburaška partitura kao glazbeni prilog. Tu su 
se i mnogi mlađi kompozitori prvi put pojavljivali sa svojim 
tamburaškim skladbama. Iako je Stjepušin napisao i izdao i 
»Uputu u tamburanje«, a pokušao je nešto i skladati (»Hrvat- 
ske planine«), glavno je njegovo djelo bilo prvo tvorničko 
organiziranje proizvodnje tambura i izdavanje prvog tam- 
buraškog časopisa s glazbenim prilozima. Umro je osiroma- 
šen i zaboravljen u Zagrebu. 

ĐURO PREJAC (1870—1936), kompozitor popularnih 
pjesama »Vu plavem trnaci« i »Peharček 
m oj« istakao se i kao tamburaški dirigent i skladatelj. 
Rođen u Desiniću u Hrvatskom Zagorju od oca učitelja 
već je u djetinjstvu zavolio glazbu. Izučio je tiskanski za- 
nat u Zagrebu i baveći se tamburom postao je prvi di- 
rigent tamburaškog zbora »Merkur« u Zagrebu 1889. go- 
dine, zatim tamburaškog zbora »Trebevića« u Sarajevu, 
pa opet »Merkura« u Zagrebu. Godine 1896. posvetio se 
glumačkom zvanju. Kao kompozitor skladao je operete, 
ma pr. »Vječni ženik«, »Joco Udmanić«, ali najviše se 
proslavio s one dvije spomenute pjesme, koje su svuda 
postale popularne, a sam ih je udesio i uz tamburašku 
pratnju. Od njegovih tamburaških kompozicija najpozna- 
tija je romanca »Prvo cvijeće«. Skladao je 1904. 
godine i prvu tamburašku operu »Vinkolozin« 
kao parodiju na operu »Lohengrin« od Rikarda Wagne- 
ra. Izvedena je pod njegovim dirigiranjem od zagreba- 
čkih glumaca. Partitura te operete je sačuvana, ali je 
njezin scenski tekst izgubljen. 


MARKO NEŠIĆ (1873—1936), Novosađanin, učio je 
cipelarski, štamparski, staklarski i brijački zanat i na 
kraju se 1890. godine posvetio tamburaštvu. Postao je 
jedan od najčuvenijih bačkih tamburaša, i to ne toliko 
kao svirač, koliko kao kapelnik i kompozitor. Sa svojim 
je tamburašima bio na turnejama po Rusiji, Mađarskoj, 
Njemačkoj, Poljskoj i drugdje. Do prvog svjetskog rata 
svirao je u troglasne kruškolike kvartne tambure te je 
napisao i g. 1912. i izdao »Školu za tambure« troglasnog 
sistema. Kasnije je prihvatio četveroglasni sistem. Kao 
kompozitor istakao se više nego ijedan drugi srpski tam- 
buraški stvaralac. Komponovao je u mlađim danima i ko- 
račnice, polke, mazurke, valcere i slagao potpurije (sme- 

se), na pr. koračnicu »Veseo radnik«, mazurku »Pupo- 
ljak«, polku »Već je prošlo pola noći« itd. No pravo po- 
dručje njegova kompozitorskog stvaranja bilo je kom- 
ponovanje narodnih pjesama i kola. 
Svojim pjesmama »Sumbul Jelo« »Kukuruzi 
već se beru«, »Uzmi mi srce moje«, »Kad sam bio 
mlađan lovac ja«, »Divno miri lipin cvet«, »Često mi dra- 
gi urani«, »Oj Dunave, lakše goni«, »Bačvanka« i tolikim 
drugima otvorio je novo razdoblje u stvaranju novib 
pjesama, koje je brzo narod prihvatio kao svoje. Oboga- 
tio je blago narodnih pjesama više nego itko drugi u no- 
vije doba. Po svom talentu stvarati nove pjesme koje 
široki slojevi naroda oduševljeno prihvaćaju i usvajaju 
bio je Nešić srpski pandan hrvatskom kompozitoru Prej- 
cu, a obadvojica nasljednici smjera Paje Kolarića i Mite 
Onda Zanimljivo je da Prejac i Nešić imadu kom- 
poziciju, koja je imala sličan naslov: Prejac ima operetu 
»Vinkolozin«, a Nešić pjesmu za muški zbor »Vinkoloza« 
koja je za decenij starija od Prejčeve operete. Kao kom- 
pozitor novih kola Nešić nije tako bogat kao što je kao 
kompozitor pjesama, ali ono što je stvorio pravi su bise- 
ri, osobito njegovo »Neven - kolo« i »Radnič- 
ko kolo«, obadva uz pjevanje. Prije ta dva najljep- 
ša svoja kola komponovao je »Dilber-kolo«, »Vojničko 
kolo« i »Radikalsko kolo«. Marko Nešić najveća je stva- 
ralačka pojava u onoj specijalnoj vrsti tamburaške gla- 
zbe koja je vezana uz tip narodne pjesme i tip narodnog 
plesa. Dokazao je, da se i muzičkim stvaralaštvom te 
vrsti obogaćuje naša muzička kultura i da je za narodni 
muzički život potrebna neprestana nadogradnja tradi- 
cionalnog stvaranja. Doklegod narod živi vlastitim na- 
rodnim životam, potrebna mu je uvijek nova pjesma i 
nov ples u duhu njegovog muzičkog jezika i izražaja. 
Tom se zadatku Nešić odazvao svom  elementarnošću 

svoga kkompozitorskog talenta. Bio je napredan čovjek 
i pristaša socijalističkog pokreta. Istakao se i kao odu- 
ševljeni esperantista. 
 JOCA MLINKO-MIMIKA (r. 1876), bunjevački tam- 
buraš iz Subotice, komponovao je kao i Pajo Kolarić 11 
pjesama i kola među kojima je najveću popularnost ste- 
kla pjesma »Prid prozorom procvatala ru- 
ža« na riječi bunjevačkog pjesnika Ivana Petreša. 
HRABROSLAV OTMAR VOGRIČ (1873—1932), sa- 
vremenik Đure Prejca i Marka Nešića, prvi je slovenski 
tamburaški kompozitor. Učeći knjigoveški zanat u Lju- 
bljani učio je i glazbu, a zavolio je i tamburu koja je 
baš u doba njegova naukovanja i đakovanja bila prodrla 


u Sloveniju iz Hrvatske, te su se i tu počeli osnivati tam- 


buraški zborovi po uzoru onih u Hrvatskoj. Službujući 
u Tolminu osnovao je i vodio tamburaški zbor u radnič- 
kom društvu. Kao glazbenik je osim u raznim slovenskim 
gradovima djelovao i u Srijemu u Mitrovici i Zemunu 
te u Bosni u Sarajevu. Na kraju je bio operni dirigent 
u Mariboru. Skladao je operete »Prvi maj« i »Jamska 
Ivanka« te razne druge, osobito vokalne skladbe. Za tam- 
bure je skladao idile »Za selom« i »Na gorah«, 
barkarolu »Miramar«, glazbenu sliku »Godišnji časi«, 
fantaziju »Samostanska zvona« itd. Dakako skladao je 
i koračnice, mazurke, valcere, gavote i slagao potpurije. 
Posebna je njegova zasluga, što je u tamburaškoj glaz- 
bi prvi izdao dva zbornika tamburaških kompozicija ra- 
znih skladatelja »Slavjanska lira«, ito prvi sve- 
zak sa 16 kompozicija 1900. godine, a drugi svezak s 18 
kompozicija 1906. godine. 


VJEKOSLAV RAHA (1868-1956), rođen u Češkoj, ali 
muzički školovan u Zagrebu, ubraja se među tipične če- 
ške kapelnike koji su kod nas službovali i prilagođivali 

se našem muzičkom životu. Bio je kapelnik u Dalmaciji 
i Zagrebu gdje je i umro. Njegov zet je tamburaški kom- 
pozitor Boris Krnic. RAha je skladao za violinski i du- 
vački orkestar, a onda je te kompozicije instrumentirao 
i za tamburaški orkestar. Osim koračnica, valcera i kari- 
šika skladao je pjesme uz tambure, koncertno kolo »Lju- 
bica«, »Anica-kolo«, uvertiru »Emilija« i »Slavica«. 


VLADIMIR STAHULJAK (1876—1960), rođen u Bje- 
lovaru iz porodice porijeklom iz Slovačke i preseljene u 
Hrvatsku, studirao je konzervatorij u Pešti. Bavio se 
tamburaškom glazbom od mladosti, jer je to bila tradi- 
cija u obitelji Stahuljak. Skladao je oko 60 kompozicija 
za tambure. Umro je u Zagrebu, 


MILAN STAHULJAK (1878—1962), brat Vladimira 
Stahuljaka, rođen u Bjelovaru, jedan je od najistaknuti- 
jih tamburaških kompozitora uopće. Njegov otac službu- 
jući kao sudac u Osijeku bio je poznat s Pajom Kolari- 
ćem te je zavolio tamburu. Ta je ljubav prešla na sinove 
Avelina, člana zagrebačke sveučilištarske »Lire«, na Vla- 
dimira i na Milana. Poslije Mije Majera zauzima Stahu- 
ljak posebno mjesto u tamburaškoj glazbi. Uveo je u far- 
kaševski tamburaški zbor transponirani f-instrumenat 
tipa i opsega viole, a nazvao ga je imenom čelović, koji je 
naziv kod uvođenja jedinstvenih naziva za tambure svih 
sistema prihvaćen među ostalim nazivima tambura stan- 
dardnog orkestra. Milan Stahuljak se borio za naziv 
tamburaški orkestar mjesto tamburaški zbor. Pišući o 
tamburaškim problemima nastojao je uvijek na tambu- 
rašku glazbu primjenjivati principe opće glazbene nauke. 
Sudjelujući najaktivnije u tamburaškom gibanju počet- 
kom 20. stoljeća bio je predsjednik prvog tamburaškog 
sastanka 1907. godine u Zagrebu. Bio je i jedan od naj- 
boljih tamburaških dirigenata u raznim, većinom đačkim 

tamburaškim orkestrima i na najvećim tamburaškim ma- 
nifestacijama. Proučavao je i probleme drugih trzalačkih 
instrumenata (npr. balalajke, citre) pa je postavljao pa- 
ralele između njih i tambure. Kao skladatelj napisao je 
oko 300 tamburaških partitura. Najveći dio među njima 
čine karišici i instrumentacije za tambure raznih kom- 
pozicija drugih skladatelja. Najbolji njegovi karišici jesu 
»Slike iz Herceg-Bosne«,»Iz slovenskih 
planin« i »Priča našeg čiče«. Općenito su po- 
znate njegove skladbe »Koračnica Svačića«, koračnica 
»Spomen na Goricu«, mazurka »Mjesečev smiješak«, pol- 
ka »Zagrepčanka« i kvartet » Guslam «. Najveće zna- 
čenje imaju njegovi koncertni plesovi koji čine prvi te- 
melj toj vrsti kompozicija u tamburaškoj glazbi. To su 
»Hrvatski plesovi«, »Koncertno kolo«, »Bosan- 
sko kolo«, »Povraćanac« i osobito »Šimunski ta- 
meec« koji je postao jedna od najomiljenijih tamburaš- 
ikih koncertnih kompozicija. Složio je i izdao i album 
kompozicija» Dravski zvuci« za brač solo i klavir 


ISA BAJIĆ (1878—1915), iz Kule u Bačkoj, jedan je 
od najvećih srpskih kompozitora Vojvodine. Svršio je 
konzervatorij u Pešti, osnovao muzičku školu u Novom 
Sadu i bio na njoj profesor od 1901. godine do smrti. Po- 
krenuo je i »Srpski muzički list« i »Srpsku muzičku bi- 
blioteku«. Bavio se melografijom skupljajući narodne 
pjesme i komponovanjem, a i dirigovanjem. Kompono- 
vao je operu »Knez Ivo od Semberije« i to je bila druga 
srpska opera uopće (prva »Na uranku« od S. Biničkoga), 
zatim tri operete, jednu simfoniju, mnogo vokalnih kom- 
pozicija i niz klavirskih. Osobito se istakao komponova- 
njem novih narodnih pjesama, koje je narod prihvatio 
ikao i Nešićeve, na pr. »Jesen stiže«, »Magla pala«, »Zra- 
čak viri«, »Tarabica« itd. Volio je i tamburu te je bio i 

dirigent đačkog tamburaškog orkestra za koji je više 
kompozicija napisao, i to » Tamburaški marš«, 
potpuri »Pesma mladosti« i još neke druge. 


SPASOJE TOMIĆ (1877—1942), rodom iz Staroga 
Kera kod Novog Sada, postao je kao učitelj u Šidu, gdje 
je nekad tamburaštvo razvijao Mita Orešković, svojim 
tamburaškim djelovanjem živa veza između našeg za- 
padnog i istočnog tamburaštva. Bio je revan saradnik si- 
sačkog časopisa »Tamburica«, kod Stjepušina je štampao 
i svoju školu za tambure »Naše tambure« (1909) u lati- 
nici i ćirilici, a i neke njegove tamburaške partiture iza- 
šle su kao glazbeni prilog »Tamburice«. Nije bio komwpo- 
zitor u pravom smislu, nego je slagao rukoveti i aranži- 
rao narodne pjesme i narodna kola. Najpoznatije je nje- 
govo » Tamburaško kolo« koje se i danas izvodi. 
Tragički je poginuo u Sr. Mitrovici kao nevina žrtva rat- 
nog divljaštva krajem augusta 1942. godine. 


IVAN ZAJC (1831—1914), rodom iz Rijeke, drugi je 
najveći hrvatski kompozitor iza Vatroslava Lisinskoga. 
Osnivač je i prvi direktor opere Hrvatskog narodnog ka- 
zališta u Zagrebu gdje je živio i djelovao od 1870. godine 
do smrti. Cijelo to vrijeme bio je glavni predstavnik 
glazbenog života Hrvatske. Kao kompozitor je bio kod 
nas ono što je u Italiji bio Verdi, u Češkoj Dvor4k, u Ru- 
siji Rimski-Korsakov. Komponirao je 11 opera, od kojih 
su najpoznatije »Zrinjski«, »Ban Leget« i »Zlatka«, za- 
tim velik broj opereta, jednu simfoniju i mnogo drugih 
orkestralnih djela, više kantata te osobito velik broj vo- 
kalnih kompozicija za solo glas i klavir i za pjevački 
zbor. Ukupno je stvorio preko 1100 kompozicija te je bio 
naš najplodniji kompozitor. Videći lijep početak razvoja 
tamburaštva u Zagrebu osamdesetih godina prošlog sto- 
ljeća želio je i on pomoći to mlado nastojanje oko stva- 

ranja tamburaške glazbene umjetnosti te je komponirao 
četiri skladbe za tambure. Opazivši da se tamburaški 
kompozitori onog doba previše gube u slaganju svih mo- 
gućih i nemogućih potpurija koje nemaju nikakve mu- 
zičke vrijednosti i razvodnjuju tamburašku glazbu, skla- 
dao je za'tambure »Hrvatsku rapsodiju « da po- 
ikaže smjer kojim treba i drugi da idu u stvaranju tam- 
buraške literature pridržavajući se izvornog umjetničkog 
stvaranja. Zatim je primijetio da tamburaški skladatelji 
ili samo mehanički udešavaju razna naša kola ili skla- 
daju kojekakve polke, valcere, gavote ili druge tuđin- 
ske plesne vrsti, pa da i tu pokaže kojim smjerom valja 
tamburaška glazba da ide skladao je »Koncertno 
kolo « za tambure koje je u neku ruku prvo tamburaško 
simfonijsko kolo. A za putokaz kako treba u tamburaš- 
koj glazbi težiti i za najvišim umjetničkim dometima na- 
kanio je skladati prvu tamburašku sonatu u više stavaka 
u iklasičnom obliku. I doista je skladao prvi stavak te 
tamburaške sonate, a kad za takvu umjetnost u tadanjim 
redovima tamburaša nije našao razumijevanja, nije dru- 
ge stavke više ni radio. Tako je ito djelo ostalo samo na 
jednom stavku, ali i to je potpuna muzička cjelina, te je 
tu kompoziciju nazvao »Koncertni allegro«. 
Četvrta Zajčeva kompozicija za tambure bila je jedna 
pjesma uz pratnju tamburaškog zbora. S one tri koncert- 
ne tamburaške skladbe Zajc je prvi udario temelj pra- 
voj muzičkoj umjetnosti u tamburaškoj glazbi. Tu je stu- 
pila na tlo na kojem se otvaraju simfonijski glazbeni vi- 
dici i izvlači tamburaško muziciranje iz besmislene vul- 
garnosti. Zaje nije svoje skladbe za tambure sam instru- 
mentirao, nego je samo napisao skice koje je dao Ivanu 
Miletiću i Slaviši Katkiću da ih instrumentiraju“za tam- 
buraški zbor, ali su se te njihove partiture izgubile, pa 
su Zajčeve tamburaške kompozicije kasnije iznova in- 

strumentirali Josip Andrić, Josip Stojanović i Stjepan 
Tomaš. 

VINKO VODOPIVEC (1878—1952) najpoznatiji je i 
najpopularniji slovenski tamburaški kompozitor. Rodio 
se u Ročinju na Soči, a umro u Gorici. Postao je jedan od 
najboljih slovenskih vokalnih skladatelja, a komponirao 
je i za razne instrumente. Još kao gimnazijalac zavolio je 
tamburu i primio prvu pouku u tamburanju od Hrabro- 
slava Vogriča. Brzo se dao na komponiranje i za tambure 
te je u tom ustrajao sve do smrti stvorivši oko 60 tam- 
buraških kompozicija. Nije slagao potpurije, nego je samo 
izvorno komponirao. Među tamburaškim skladbama ima 
veći broj koračnica, zatim i po koja polka ili valcer, ali 
najviše se istakao komponiranjem koncertnih kompozi- 
cija manjeg ili većeg opsega. Od 1905. godine objeloda- 
njivao je neke svoje skladbe u sisačkoj »Tamburici«, a 
od 1987. godine u zagrebačkoj »Hrvatskoj Tamburici«. 
Već njegova idila »Zvečer« koja je štampana 1910. godi- 
ne kao prilog »Tamburice« u Sisku pokazala je da se u 
Vodopivcu pojavio tamburaški skladatelj jačeg umjet- 
ničkog izražaja. A kad su 1939. godine štampane njegove 
suite »Radni dan hrvatskog seljaka« i 
»Svadba na starom gradu«, dobila je tambura- 
ška glazba u obliku klasične glazbene suite djela po koji- 
ma je nastavljen Zajčev umjetnički smjer na tom glaz- 
benom našem području. Od Vodopivca postoji i opereta 
»Kovačev student« za koju je on napisao i tamburašku 
pratnju. Skladao je i niz pjesama uz tamburašku prat- 
nju. Njegovo shvaćanje o tamburaškoj umjetnosti ilu- 
strira i to, što je još 1914. godine skladao fugu »Glazba 
je naša ljubav« za 4 brača, a 1951. godine jedan Preludij 
i fugu na temu slovenske narodne pjesme »Soča voda je 
šumela«. Pri kraju života je skladaoi»Omladinsku 
suitu« ijednu Koncertnu uvertiru. Vodopiv- 

čev stil komponiranja nosi na sebi karakteristike sloven- 
ske melodioznosti s jednostavnim harmonijskim i instru- 
mentalnim izražajnim sredstvima tako da mu glazbeni 
tok teče neobično fino i prirodno. 


JOSIP CANIĆ (1879—1933), rodom iz Klanjca u Hr- 
vatskom Zagorju, uz Ivana je Zajca najveći kompozitor 
koncertne tamburaške glazbe u doba do prvog svjetskog 
rata. U glazbi je bio Zajčev učenik, pa su i njegove um- 
jetničke težnje u tamburaškoj glazbi iz koje je kao skla- 
datelj izrastao bile dosta pod Zajčevim umjetničkim 
utjecajem. Skladao je svega oko 400 kompozicija, a od 
toga preko 50 za tambure. Bio je i najbolji tamburaški 
dirigent svoga doba prije prvog svjetskog rata. Imao ije 
svoje posebne stroge umjetničke nazore o tamburaškom 
muziciranju. Šteta je za tamburašku glazbu da se on već 
prije 1914. godine (kad je postao u osječkom Hrvatskom 
narodnom kazalištu operni dirigent) povukao s tambu- 
raškog područja razočaran tim, što je u tamburaškim re- 
dovima prevladavalo vulgarno tamburanje bez pravog 
kulturno-umjetničkog smisla. Govorio je da neumjet- 
ničke tendencije koje prevladavaju među tamburaškim 
zborovima vode tamburašku glazbu u neminovnu pro- 
past, a nehaj za tamburaške skladbe koje nose umjetnički 
karakter mora prema Canićevim riječima odbiti svakog 
ozbiljnog skladatelja od komponiranja za tambure. U tim 
svojim kritičnim pogledima imao je Canić pravo, ali nije 
imao pravo u tom, što je iza niza doživljenih nerazumije- 
vanja napustio borbu za afirmaciju umjetničkih princi- 
pa na tamburaškom polju. Samo ustrajnošću se pobje- + 
đuje. Tamburaške kompozicije koje je Canić u naponu 
svoje mladenačke stvaralačke snage stvorio postale su 
jako sredstvo da umjetnički principi u tamburaškoj glaz- 
bi ipak pobjeđuju. Ion je u početku svog studentskog 

komponiranja skladao po koju polku ili valcer, zatim ne- 
koliko karišika, pa treba istaći da je njegov karišik » Iz 
naroda za narod« koji je posvetio muzikologu 
Franji Kuhaču, najvećem našem sabiraču narodnih me- 
lodija, najbolji tamburaški karišik uopće, štampan 1900. 
godine u prvom svesku  Vogričeve »Slavjanske  lire«. 
Njegovi potpuriji »Kod slavenskog ognjišta« imadu ta- 
kođer jači muzički sadržaj od redovnih tamburaških pot- 
purija, kakvi na hiljade bezvrijedni postoje od raznih 
sastavljača. Canić je odatle već 1901. godine prešao na 
komponiranje prve tamburaške uvertire »Moja ota- 
džbina«, kojoj je dao rapsodičku formu. Canićev »S an 
seljačke djevojke« u četiri stavka je prva tam- 
buraška ciklička koncertna kompozicija, prva tambu- 
raška suita, premda ju je on nazvao glazbenom slikom. 
Nasuprot Hruzinom »Snu zaručnice« u kapelničkom stilu 
Canić je svoj »San seljačke djevojke« muzički sagradio 
na našim narodnim motivima i u duhu našeg narodnog 
muzičkog izražaja. Tako je to postala prva tamburaška 
kompozicija te vrsti u našem narodnom muzičkom du- 
hu. Canićeva »Đačka ljubav« je također program- 
na skladba (Canić ju je nazvao tamburaškom skicom), 
ali manje u narodnom stilu. Njegova skladba »Đavolski 
plesovi« se priklanjaju konvencionalnijem glazbenom iz- 
ražaju. Posebno mjesto zauzima u Canićevu tamburaš- 
kom stvaranju njegova rapsodija » Melodije« koja 
je smatrana vrhuncem njegova tamburaškog stvaranja i 
najtežom tamburaškom skladbom prije prvog svjetskog 
rata. Canić je mnogo skladao vokalne kompozicije, ko- 
morne kompozicije i scensku muziku, a ideal, da stvori i 
operu, nije dostigao. Bio je bojovna polemička narav kad 
je pisao o glazbi i glazbenom životu. Njegova pojava u 
tamburaškoj glazbi ima iza Kolarića, Majera i Zajca naj- 
veće značenje. 

II 


EMIL ADAMIČ (1877—1936) ibio je jedan od najve- 
ćih slovenskih skladatelja koji je u mladosti zavolio tam- 
buru i za nju skladao, a u posljednjem deceniju je svog 
života i kompozitonskog rada dokazao obnovljenu ljubav 
prema tamburaškoj glazbi: stvorio je nekoliko posebno 
značajnih tamburaških kompozicija koje znače njenu do- 
tada najveću umjetničku afirmaciju. Bio je profesor kon- 
zervatorija, a za vrijeme prvog svjetskog rata i direktor 
konzervatorija i opere u Taškentu u Tunkestanu. Skladao 
je orkestralna i vokalna djela u velikom broju slično kao 
Ivan Zaje, ali u modernijem stilu. Sa Zajcem se može is- 
porediti i u tamburaškom komponiranju, jer kao što je 
Zaje stao na stanovište da se za tambure mogu skladati i 
djela u simfonijsko-cikličkim formama te je u tom smi- 
slu skladao svoj »Koncertni allegro«, tako je Emil Ada- 
mič polazeći s istog stanovišta skladao u klasičnoj ciklič- 
koj formi »Serenadu in modo classico« za 
tamburaški orkestar. Tim je djelom on dao tamburaškoj 
literaturi prvu potpunu skladbu simfonijskog karaktera. 
Skladao je među ostalim i ciklus» D vanajst mese- 
cev«idva mala koncertna kola za tambure. Pisao je i 
o tom kako bi trebalo u tamburaški orkestar uvesti i dru- 
ge narodne instrumente. 


BOŽIDAR ŠIROLA (1889—1956) je uz Zajca i Ada- 
miča treći opće priznati naš veliki kompozitor. koji je 
stao na stanovište da se za tamburaški orkestar mogu 

komponirati i najumjetničkije koncipirana muzička dje- 
la. Uz pet opera, više oratorijskih i simfonijskih djela, 
uz 14 gudačkih kvarteta, koncert za klavir i orkestar te 
mnoštvo vokalnih kompozicija po kojim je djelima ste- 
kao i kod nas i u inozemstvu priznanje kao moderni 
skladatelj nije zazirao ni od toga da najozbiljnije kom- 
ponira i za tamburaški orkestar. Tako je skladao » K o n- 
certni andante«, »Pastirski ples« i neke druge 
skladbe, a kad se prihvatio, da komponira» Zagorsku 
suitu «u četiri stavka, završivši jedne večeri drugi sta- 
vak nenadano je umro. Proučavao je tamburu i etno- 
grafski i historijski, te je veliko njegovo djelo o povijesti 
tambure ostalo nedovršeno. Kao pisac muzičke historije 
Prvi je u svoje knjige o povjesti glazbe unio i tamburašku 
glazbu i tamburaške skladatelje ravnopravno s drugim 
područjima muzike uz ostale kompozitore. 


JOSEF MACHAČ (1880—1930) prvi je tamburaški 
skladatelj u Češkoj. Tamburašku ideju donio je u Češku 
zagrebački sveučilištarski tamburaški zbor »Hrvatska 
lira«, kad je 1884. godine došao u Prag na proslavu otvo- 
Tenja Narodnog kazališta (Narodni divadlo). U općem ta- 
danjem češkom narodnom oduševljenju hrvatski su tam- 
buraši bili premmet velikih ovacija u Pragu i drugdje po 
Češkoj. Brzo poslije toga su sokolska društva u Češkoj 
počela osnivati tamburaške zborove, ali pojavljivali su se 
i drugi građanski i đački tamburaški orkestri. Takvom 
jednom đačkom tamburaškom zboru pristupio je i Josef 
Machač i razvio se u gorljivog tamburaškog propagatora, 
organizatora i dirigenta. Njegovim je nastojanjem počet- 
kom 20. stoljeća osnovan i Češki tamburaški savez i po- 
krenut češki tamburaški časopis prije sisačke »Tambu- 
rice« u kojoj je i Machač sarađivao. Skladao je »Korač- 
nicu čeških tamburaša«, hrvatskim je tamburašima po- 

svetio» Narodne plesove«, poznati su i njegovi 
»Bugarski plesovi« za tambure je instrumenti- 
rao »Slavenske plesove« velikog češkog skladatelja Antu- 
na Dvofaka i razne druge kompozicije čeških i ostalih 
slavenskih skladatelja, a slagao je i potpurije. 


JULIUS MORMAN (1877—1939) svršio je praški kon- 
zervatorij i bio đak Zdenka Fibicha, poslije Smetane i 
Dvotaka trećeg najvećeg češkog skladatelja. Bio je voj- 
ni kapelnik u Srbiji od 1900. do 1905. godine i kasnije u 
Turskoj. Poslije prvog svjetskog rata osnovao je u Pragu 
privatnu glazbenu školu. Skladao je scensku muziku za 
3 srpske glume, 3 orkestralne »Balkanske rapsodije«, 
Koncert za violinu i orkestar, više opereta itd. Za tam- 
buraški orkestar je skladao jednu uvertiru, notturno » U 
mjesečevu sjaju«, glazbenu sliku »Đurđev 
dan «, kolo »Sokoljanku« i druge skladbe. Bio je diri- 
gent Češkog tamburaškog saveza. 


Među ostalim češkim tamburaškim skladateljma su se 
istakli: FRANTIŠEK STUPKA skladbama »Idila«, »Dumka« 
itd, EDUARD VONDRAČEK s ukupno oko 80 tamburaških 
kompozicija, na pr. »Na Volgi«, »San ciganina« itd., ROBERT 
VOLANEK skladbama »Tamburaška koračnica« i »Idila«, 
VILIM KAPR romancom »Lađicom na mjesečini«, a GUSTAV 
DOLEŽAL je među svojim tamburaškim skladbama karšik 
»Naša Slovačka« namijenio tamburašima u Slovačkoj, jer su 
i ondje osnivani tamburaški zborovi u Bratislavi, Turčan- 
skom sv. Martinu i drugdje. — Početkom 20. stoljeća studirao 
je u Pragu Hrvat FRANJO H. MATIĆ koji je ondje razvio 
vrlo živu tamburašku djelatnost. Bio je velik  poštovalac 
skladatelja Franje Vilhara, rodom Slovenca, koji je postao 
istaknuti hrvatski skladatelj i čiju su popularnu koračnicu 
»Slovenec in Hrvat« svi tamburaši onog doba rado svirali. 
Matić je u Pragu osnovao tamburaški zbor »Vilhar« za koji 
je složio potpuri Vilharovih melodija, skladao polke, pjesmu 
bez riječi »Moj ljubček« i drugo. Sam je u Pragu i štampom 
izdao neke vlastite tamburaške skladbe. Kako su u Češkoj 
bile raširene samo farkaševske tambure, Matić je uveo u taj 

sistem četveroglasnu bisernicu ugođenu u kvintama za okta- 
vu više od mandoline i dao joj ime tamburica. Isto tako-je 
uveo i tamburaški čelo u četiri glasa, a osim toga i harfu s 
kojom je veoma zvukovno obogatio mogućnosti tamburaškog 
orkestra. — Tamburaška je glazba u Čehoslovačkoj i između 
oba svjetska rata i stvaranjem izvornih tamburaških kompo- 
zicija i štampanjem tih kompozicija i koncertnom aktivnošću 
bila u živom razvoju te je dostigla lijepih rezultata. O njoj 
se jedan od najvećih novijih čeških skladatelja  Vitezslav 
Novak vrlo pohvalno izražavao radujući se kad se njegova 
koja skladba izvodila na tamburama. Poslije drugog svjetskog 
rata došla je tamburaška glazba u Čehoslovačkoj u zastoj, ali 
sigurno će u vezi s tamburaškom glazbom Jugoslavije opet. 
krenuti naprijed. 

DRAGUTIN ZEHETNER (1858—1918) bio je Nije- 
mac iz Austrije koji je služeći kao vojni glazbenik u Dal- 
maciji počeo komponirati i za tambure. Skladao je ko- 
račnice, valcere i druge kompozicije zabavnog tipa, a veće 
je značenje postigla njegova uvertira» U pećini« koju 
su tamburaši rado izvodili radi njene melodike pristupač- 
nog kapelničkog karaktera. 


RUDOLF HRANDEK (1878—1942), rodom iz Varaž- 
dina, živio ije i umro u Beču baveći se mnogo tamburaš- 
kom glazbom. Komponirao je »Varaždinsku su- 
itu«, glazbenu sliku »Most«, valcer »Gradišćanski Hr- 
vat« i neke druge skladbe, a najpoznatija mu je uvertira 
»Prijatelji tambure« koju je posvetio bečkim 
prijateljima tamburaške glazbe. 


U Beču je između oba svjetska rata kao tamburaški di- 
rigent i kompozitor djelovao KLEMENT VISKOVIĆ, rodom 
iz Dalmacije. Vodio je jedan hrvatski i jedan slovenski bečki 
tamburaški orkestar za koje je skladao »Neretvanski ples«, 
»Iz moje domovine«, »Slovensku fantaziju« i dnugo. Bečki tam- 
buraški promicatelj kao dirigent bio je i ĐURO TOMAJ, sin 
graditelja tambura iz Zagreba. U Beču su Hrvati imali tam- 
buraške orkestre »Hrvatska« i »Prosvjeta«, Slovenci »Sloven- 
ski krožek« ,Česi »Čechia«, »Tovačovsky« i »Palacky«, a Ni- 

jemci »Vindobona« i socijalistički »Vorwarts». Gdjegod su 
naši studenti i iseljenici po Austriji i Njemačkoj i drugdje u 
svijetu gojili tamburu, zavolili su je i ondašnji domaći ljubi- 
telji glazbe te i sami tu i tamo osnovali koji svoj tamburaški 
zbor. Osobito je to bivalo po Austriji i Njemačkoj i to mnogo 
među radnicima Još i danas postoje radnički njemački tam- 
buraški orkestri na pr. u Beču, Berlinu, Stuttgartu i drugdje. 
Za njemačke tamburaše izdao je još Janko Stjepušin u Sisku 
prije prvog svjetskog rata svoju »Školu za tambure« i na 
njemačkom jeziku, a u Njemačkoj su izašle i dvije posebne 
njemačke »Tamburitza-Schule« — znak da ih je mnogo nje- 
mačkih tamburaša trebalo. Ti su njemački tamburaški zbo- 
rovi izvodili većinom njemačke razne za tambure aranžirane 
kompozicije, potpurije, koračnice, valcere, polke i slično, ali 
često i skladbe od jugoslavenskih i čeških tamburaških skla- 
datelja. Baš što se historije tambure među Nijemcima tiče, 
zanimljivo je da je modemi austrijski komponist FRANZ 
SSCHRECKER (1874—1932) komponirao među ostalim svojim 
simfonijskim djelima i »Romantičku suitu«, u kojoj je u sim- 
fonijskom orkestru upotrebio u jednom stavku i tamburu. 
Poslije drugog svjetskog rata tamburašku glazbu među Ni- 
jemcima u Austriji najviše širi JOSEF ROHRBACHER (1881), 
rođen u Bačkoj, koji je između oba svjetska rata živio kao 
graditelj instrumenata i kao tamburaški dirigent u Osijeku. 
Po obliku žičanog instrumenta američkih Crnaca banjo, koji 
je upotrebljavan u džez-orkestru, Rohrbacher je počeo gra- 
diti tambure u okruglom obliku i udesio ih kao mandoline 
davši im ime banjoline. Nešto je tih banjolinskih orkestara 
osnovano bilo u Osijeku i drugdje kod nas, a poslije drugog 
svjetskog Tata ih Rohrbacher osniva po Austriji gdje i radi 
kao graditelj instrumenata. Kao kompozitor je Rohrbacher 
slagao karišike te komponirao koračnice, valcere i drugo. Od 
njega su i serenade »Svibanjska noć« i »Grlio te blagi san«. 


SLAVOMIR GRANČARIĆ (1878—1941), rodom iz 
Zadra, studirao je glazbu u Pragu kao đak Antuna Dvo- 
f&ka i u Parizu kao đak francuskog skladatelja Gabriela 
Faurea. Kao dirigent i muzički pedagog djelovao. jeu 
Livnu, Senju, Karlovcu, Negotinu, Pirotu, Osijeku.i Za- 
grebu. Komponirao je dvije opere, orkestralne i vokalne 

skladbe, a za vrijeme svog djelovanja u Osijeku i neke 
skladbe za tambure. Njegova »Poskočnica« štam- 
pana je kao prilog časopisa »Tamburaška glazba«. 


FRANJO BERTIĆ (1882—1943), Bačvanin iz Bača, 
Svršio je gimnaziju u Vinkovcima i pravni fakultet u Za- 
grebu gdje je učio i svirati u violončelo kao đak Umber- 
ta Fabrija. Još kao gimnazijalac postao je tamburaš i 
tamburaški dirigent. Slagao je karišike, na pr. »U Šoka- 
diji«, udešavao narodna kola za tamburaški zbor, a po- 
nešto i skladao, na pr. »Šokačku koračnicu«. Poznat je 
postao po »Šokačkom kolu« koje je koncertno 
koncipirao kao dvije efektne skladbe za tamburaški or- 
kestar. 


IVAN OCVIRK (1888—1947) rodio se kod Celja, a 
glazbu učio u Celju i Regensburgu. Bio je u muzičkoj 
službi u Ljubljani, Št. Jurju, Sinju i Sisku. Skladao je 
za klavir, orgulje, violinu i pjevačke zborove. Tambu- 
raške su mu skladbe »Idila«, »Bisenka-kolo«, »Zvjez- 
dana noć« i »U perivoju«. 


U Sloveniji je na tamburaškom polju mnogo radio MAR- 
KO BAJUK (1882—1980) slažući potpurije, instrumentirajući 
za tambure razne kompozicije i narodne pjesme, a nešto je 
i skladao, na pr. koračnicu »Na vasi«. Napisao je i slovensku 
»Tamburašku školu« (1922). U mladosti je za tambure skla- 
dao i istaknuti slovenski kompozitor STANKO PREMRL 
(1880) iz Šent Vida Pri Vipavi. Svršio je konzervatorij u Beču. 
Bio je dirigent đačkog tamburaškog zbora u Ljubljani, obrt- 
ničkog na Vrhniki i slovenskog društva »Straža« u Beču 
Proslavio se kao orguljaški virtuoz. Komponirao je oratorije, 
vokalne, komome i orguljaške skladbe. Za tambure je skla- 
dao nekoliko koračnica i aranžira narodne pjesme. BOLESLAV 
PODBREGAR pojavio se kao skladatelj valcera i karišika. 
MATKO ŠIJAKOVIĆ (1899), rodom iz Tovarnika u Srijemu, 
djeluje od mladosti u Ljubljani te je kao zborovođa sa svo- 
jim tamburaškim zborom poslije drugog svjetskog rata neko 
vrijeme nastupao i na ljubljanskoj radio-stanici. Slaže pot- 

| purije, aranžira razne kompozicije drugih skladatelja za tam- 
bure i komponira valcere i koračnice (»Vandrovček«). 


ROKO ŠIMUNACI (1886—1937) ubraja se među po- M 

ecajem Brožove glazbene slike »U posavskoj šu-. 
: L om smjeru su se na tamburaškom polju istakli: TVAN | 
MIZINOVIĆ u Bosni koračnicom »Kroz Ćemalušu« i karišik 
; z narod“. ALEKSANDAR UGRENOVIĆ (1883—1959), ro= | 
dom iz (Petrinje, kao đak je bio nazivan tamburaškim vintuo- 
zom, a aranžirao je mnoštvo kompozicija i slagao potpurije 
za tambure (Petrinjski zvuci«). Kao profesor šumarskog fa- 
 kulteta proučavao je pitanje drveta, iz kojeg se grade naj- 
olje tambure. MARKO PAVIČIĆ (1886), iz Bosanskog Pet- 
Tovca, učiteljevao je po raznim mjestima Bosne i Hercego- 4 
vine i vodio tamburaške zborove, a skladao je valcer »Na 
obali Sane«, pjesmu »Kletva« za bariton i tamburaški zbor, " 
- »Kreševsku dirliju« itd. IVAN BAREŠIĆ (1887) iz Bjelovara 4 
uveo je mjesto jednoglasnog dijatonskog brača tamburu sa ). 
šest žica tako da je uz četiri jednoglasne žice na kojima se 
&vira kao na farkaševskom braču dodao još dvije žice za 
kvintu krupnije ugođene. Komponirao je koračnice i slagao 
|“ karišike. 
PERO TUMBAS HAJO (1891), vrlo popularni bunjeva- 
čki tamburaš-primaš iz Subotice, složio je mnogo potpurija, 
aranžirao razne pjesme i kompozicije i komponovao nekoli- ? 
ko kola i pjesama (»Noć na Paliću«). ALEKSANDAR ARA-.. «77 
NICKI (1892), iz Nadalja u Bačkoj, bio je u glazbi učenik Ise i 
Bajića. Kao student u Pešti vodio je đački tamburaški orke- BD: 
star. Kao profesionalni tamburaški zborovođa djelovao je na h 
radic-stanicama u Beogradu, Titogradu i Novom Sadu. Ude- j 
sio je za tambure velik broj narodnih pjesama i kola, slo- u 
= žio mnogo potpurija i aranžirao mnoštvo domaćih i stranih | 

skladbe, a za vrijeme svog djelovanja u Osijeku i neke 
skladbe za tambure. Njegova »Poskočnica« štam- 
pana je kao prilog časopisa »Tamburaška glazba«. 


FRANJO BERTIĆ (1882—1943), Bačvanin iz Bača, 
svršio je gimnaziju u Vinkovcima i pravni fakultet u Za- 
grebu gdje je učio i svirati u violončelo kao đak Umber- 
ta Fabrija. Još kao gimnazijalac postao je tamburaš i 
tamburaški dirigent. Slagao je karišike, na pr. »U Šoka- 
diji«, udešavao narodna kola za tamburaški zbor, a po- 
nešto i skladao, na pr. »Šokačku koračnicu«. Poznat je 
postao po »Šokačkom kolu« koje je koncertno 
koncipirao kao dvije efektne skladbe za tamburaški or- 
kestar. 


IVAN OCVIRK (1888—1947) rodio se kod Celja, a 
glazbu učio u Celju i Regensburgu. Bio je u muzičkoj 
službi u Ljubljani, Št. Jurju, Sinju i Sisku. Skladao je 
za klavir, orgulje, violinu i pjevačke zborove. Tambu- 
raške su mu skladbe »Idila «, »Biserka-kolo«, »Zvjez- 
dana noć« i »U perivoju«. 


U Sloveniji je na tamburaškom polju mnogo radio MAR- 
KO BAJUK (1882—1960) slažući potpurije, instrumentirajući 
za tambure razne kompozicije i narodne pjesme, a nešto je 
i skladao, na pr. koračnicu »Na vasi«. Napisao je i slovensku 
»Tamburašku školu« (1922). U mladosti je za tambure skla- 
dao i istaknuti slovenski kompozitor STANKO PREMRL 
(1880) iz Šent Vida pri Vipavi. Svršio je konzervatorij u Beču. 
Bio je dirigent đačkog tamburaškog zbora u Ljubljani, obrt- 
ničkog ma Vrhniki i slovenskog društva »Straža« u Beču 
Proslavio se kao orguljaški virtuoz. Komponirao je oratorije, 
vokalne, komorne i orguljaške skladbe. Za tambure je skla- 
dao nekoliko koračnica i aranžira narodne pjesme. BOLESLAV 
PODBREGAR pojavio se kao skladatelj valcera i karišika. 
MATKO ŠIJAKOVIĆ (1899), rodom iz Tovarnika u Srijemu, 
djeluje od mladosti u Ljubljani te je kao zborovođa sa svo- 
jim tamburaškim zborom poslije drugog svjetskog rata neko 
vrijeme nastupao i na ljubljanskoj radio-stanici. Slaže pot- 

purije, aranžira razne kompozicije drugih skladatelja za tam- 
bure i komponira valcere i koračnice (»Vandrovček«). 

ROKO ŠIMUNACI (1886—1937) ubraja se među po- 
pularne tamburaške kompozitore koračnica, valcera, pol- 
ki, mazurki, karišika i sličnih skladbi. Rodio se u Zagre- 
bu, gdje je bio dirigent cijelog niza tamburaških zborova 
i gdje je i umro. Najpopularnija mu je koračnica »Nejde- 
me dime«, polka » Vesela plesačica«, karišik »Iz narodnog 
vrtića« i idila» Jedne tihe noći«,a u ritmu polke 
skladao je programnu kompoziciju »Iz slavonskih šuma« 
pod utjecajem Brožove glazbene slike »U posavskoj šu- 
mi«. 

U tom smjeru su se na tamburaškom polju istakli: IVAN 
MIZINOVIĆ u Bosni koračnicom »Kroz Ćemalušu« i karišik 
»Kroz narod«. ALEKSANDAR UGRENOVIĆ (1883—1959), ro- 
dom iz (Petrinje, kao đak je bio nazivan tamburaškim vintuo- 
zom, a aranžirao je mnoštvo kompozicija i slagao potpurije 
za tambure (»Petrinjski zvuci«). Kao profesor šumarskog fa- 
kulteta proučavao je pitanje drveta, iz kojeg se grade naj- 
bolje tambure. MARKO PAVIČIĆ (1886), iz Bosanskog Pet- 
rovca, učiteljevao je po raznim mjestima Bosne i Hercego- 
vine i vodio tamburaške zborove, a skladao je valcer »Na 
obali Sane«, pjesmu »Kletva« za bariton i tamburaški zbor, 
»Kreševsku dirliju« itd. IVAN BAREŠIĆ (1887) iz Bjelovara 
uveo je mjesto jednoglasnog dijatonskog brača tamburu sa 
šest žica tako da je uz četiri jednoglasne žice na kojima se 
e&vira kao na farkaševskom braču dodao još dvije žice za 
kvintu krupnije ugođene. Komponirao je koračnice i slagao 
karišike. 

PERO TUMBAS HAJO (1891), vrlo popularni bunjeva- 
čki tamburaš-primaš iz Subotice, složio je mnogo potpurija, 
aranžirao razne (pjesme i kompozicije i komponovao nekoli- 
ko kola i pjesama (»Noć na Paliću«). ALEKSANDAR ARA- 
NICKI (1892), iz Nadalja u Bačkoj, bio je u glazbi učenik Ise 
Bajića. Kao student u Pešti vodio je đački tamburaški orke- 
star. Kao profesionalni tamburaški zborovođa djelovao je na 
radic-stanicama u Beogradu, Titogradu i Novom Sadu; Ude- 
sio je za tambure velik broj narodnih pjesama i kola, slo- 
žio mnogo potpurija i aranžirao mnoštvo domaćih i stranih 

kompozicija za tambure, a izvorno nije komponovao. DUŠAN 
UMIĆEVIĆ (1893), iz Banjaluke u Bosni učio je muziku kod 
Gustava Broža u Tuzli, zatim u Sarajevu i Pragu. Vodio raz- 
ne tamburaške orkestre gdjegod je po Bosni službovao, sla- 
gao potpurije, aranžirao pjesme i komponovao »Banjalučku 
koračnicu« itd. 

VLADIMIR J. HAFNER (1886—1907), Osječanin, is- 
takao se iza Kolarića i Majera najviše kao osječki tambu- 
Taški skladatelj. Premda je mlad umro, mnogo je skla- 
dao. Bio je tamburaški dirigent u Osijeku i u Tarnovu u 
Galiciji. Stil njegovih kompozicija bliži je kapelničkom 
stilu Hruze, Bosiljevca, nego narodno-umjetničkom sti- 
lu Canićevu, iako po mladom umjetničkom poletu ima za- 
jedničkih crta s Canićem i Vodopivcem. Uz koračnice 
»Slava Lisinskom«, »Lijepa ciganka«, »Osječke djeve« i 
druge skladao je polke, mazurke, gavote, fantazije, val- 
cer »U ljetnoj noći« za tamburaški kvartet i karišik »Pod 
slavjanskim lipama«. Od njega su i dvije tamburaške ope- 
rete »Veseli đaci« i »Seoska sablast«, pa je Hafner uz 
Prejea i Vodopivca među prvim kompozitorima tamhbu- 
Taških opereta. Poput Hruze, Broža i Canića i Hafner je 
komponirao glazbenu sliku »Svadba kraljice patuljaka«. 
Surađivao je i u sisačkoj »Tamburici«, a napisao je i stu- 
diju o Šandoru Bosiljeveu. 

Zanimljiva osječka tamburaška pojava bio je FRANJO 
JOVANOVAC (1886—1961), koji je kao maturant došao na 
ideju, da sklada prvu tamburašku operu »Lukavi služnik«, 
u jednom činu. To je muzički i sadržajno previše naivna kom- 
pozicija, monotono građena samo u G-duru i C-duru. T ne- 
dramatičnost libreta koji je napisao Ante Bertović i previše 
početnička glazba čine da tom djelcu pripada naslov ko- 
mična scena, a ne komična opera. Komponirana 1904. godi- 
ne izvedena je najprije u Osijeku uz klavirsku pratnju na 
jednoj đačkoj izvedbi, a 1912. godine je na tamburaškoj tur- 
neji osječkih tamburaša po Balkanu izvedena u Carigradu 
pred sultanom. Svakako to je bio zanimljiv muzički đački 
pothvat. — Osječanin iz tog doba: ADOLF TUŠTER 1885— 

1957) udešavao je razne skladbe i karišike za tambure. ALE- 
KSEJ SABOLJEV (1888—1960) mlad je skladao »Vojničku 
koračnicu«, objelodanio u sisačkoj »Tamburici« prikaz živo- 
ta Vladimara Hefnera i pišući o reformi tamburaškog orke- 
stra mnogo obećavao, ali se poslije prvog svjetskog rata nije 
više javljao. EUGEN KRAJ 1887), skladatelj operete »Mali 
ptičar«, vokalnih kompozcija, scenske muzike i kariška, skla- 
dao je za tambure »Slavonsko kolo« i dr. U Osijeku je luči- 
teljsku školu polazio i tamburaškom se glazbom počeo baviti 
MARTIN PETRIČEVIĆ (1680—1914), rođen u St. Mikanov- 
cima, koji je kasnije kao učitelj tako oduševljeno radio na 
tamburaškom polju da je on jedini svoje tamburaše iz St. 
. Mikanovaca odveo na prvi tamburaški sastanak u Zagreb go- 

dine 1907. Složio je za tamburaški zbor karišik »U selu na 
prelu« i »Mikanovačko kolo«. Među osječkim tamburaškim 
pregaocima istakao se i VIKTOR PERAS (1895) kao zboro- 
mođa, a slagao je i neke karišike i valcere te skladao »Idilu« 
i »Pjesmu bez riječi«. 

DRAGUTIN ELIAŠ (1886—1937) postao je kao Sla- 
vonac, rodom iz Suhopolja, jedan od prvaka tambura- 
ške glazbe u Americi. Bio je vrstan tamburaš i otišao 
1903. u Sjedinjene Države Amerike. Ondje je krajem 19. 
stolj. tamburaštvo među našim iseljenicima uhvatilo jak 
korijen, pa je Eliaš naišao na plodno tlo za svoj tambu- 
raški rad. Onako mlad učio je još i u Americi dalje opću 
glazbu i potkovan nešto širim glazbenim znanjem, nego 
što je to običaj kod tamburaša, razvio se u najistaknuti- 
jeg tamburaškog prvaka Amerike prije osnutka današ- 
njeg najboljeg američkog tamburaškog orkestra Duqu- 
esne University Tamburitzans. Slagao je karišike i aran- 
žirao za tambure kompozicije raznih skladatelja. Kom- 
ponirao je koračnice »Radnička straža«, »Zvo- 
nimir«, »Prosvjeta«, uvertiru »Ljubi slobodu, 
kompoziciju »Borcima rada«, pastorale »Dan pri- 
rode«, fantaziju »U školi« i tako redom. Bio je napredan 
čovjek i član radničkog pokreta. 

RUDOLF CRNKOVIĆ (rodom iz Gorskog Kotara) do- 
šao je za decenij poslije Eliaša u Ameriku i postao izda- 
vač tamburaških kompozicija. Osim potpurija skladao je 
više koračnica, na pr. »Junačka koračnica«, i druge skla- 
dbe. Napisao je »Tamburašku školu« i »Tamburaški pri- 
ručnik«. 

JANKO HRVAČIĆ (1888—1938), rodom iz Odre u 
Turopolju, postao je uz Eliaša i Crnkovića treći istaknuti 
tamburaški propagator u Americi. Pokušao je osnovati 
Tamburaški savez za Ameriku 1936. godine sa sjedištem 
u Detroitu i Detroitsku tamburašku simfoniju od 25 tam- 
buraša i 3 violiniste. No za simfonijsko muziciranje tre- 
ba i simfonijska literatura, a te nije bilo. Hrvačić je skla- 
dao uvertiru »Turopoljci«, koračnicu »Radnič- 
ki pozdrav«, polku »Šokica«, rapsodije, fantazije, 
potpurije, valcere i druge skladbe. 

Prije Eliaša, Crnkovića i Hrvačića bili su u Americi već 
neki drugi koji su američke tamburaške zborove nastojali 
opskrbiti bar aranžiranom literaturom, ako ne izvornom. Ta- 
kav tamburaški aranžer među hrvatskim iseljenicima u Ame- 
rici bio je JURAJ MAJNARICĆ koji je za tambure udešavao 
američke plesove, pa je neke od tih izdao Janko Stjepušin u 
Sisku, na pr. »Dom, slatki dom«, »Kornjača i golub« itd. 
Zanimljiv iseljenički tamburaški nemirni duh bio je ANTE 
JORDAN, rodom iz Siska, koji je na tamburaškom polju kao 
zborovođa i kao aranžer raznih kompozicija ne samo u Ame- 
rici, nego i čak u Indokini, gdje je osnovao tamburaški zbor 
od ondašnjih domorodaca i komponirao »Tonkinesku korač- 
nicu« koja je štampana u Sisku. — Između oba svjetska ra- 
ta djelovao je u Americi kao muzičar RASIM KOVAČEVIĆ 
(1887—1957), rodom iz Banja Luke u Bosni, koji se još kao 
banjalučki gimnazijalac i kao student filozofije na zagre- 
bačkom sveučilištu istakao na tamburaškom polju, te je 1912. 
godine u Sisku štampan njegov karišik turskih melodija »Zvu- 
ci s Istoka« za tambure. Studirao je i glazbu u Zagrebu. U 
Americi je bio muzički pedagog, čelist u simfonijskom orkes- 
tru i tamburaški dirigent. Poslije drugog se svjetskog rata 
vratio u domovinu, svirao u opernim orkestrima u Rijeci i Sa- 

rajevu, bio tamburaški dirigent u Sarajevu i napokon gimna- 
zijski profesor u Zadru, gdje je i umro. Od njegovih tam- 
buraških kompozicija spominju se koračnice »Musliman« i 
»Naprijed pioniri«, pjesma »Basanka« uz tambure i druge. 

KAMILO KOLB (1887), rođen u Okučanima u Sla- 
voniji, polazio je gimnaziju u Slavonskoj Požegi, a gla- 
zbu je učio na konzervatoriju u Zagrebu i Ljubljani. 
Komponirao većinom vokalne skladbe, među njima dva 
oratorija. Kao muzički stvaralac sličan Vinku Vodopivcu, 
pojavio se i u tamburaškoj glazbi paralelno s tim sloven- 
skim skladateljem najprije s koračnicom »Za dom«, iz- 
danom 1910. godine u Sisku kao prilog časopisa »Tam- 
burica«. Već tu se očitovala njegova sočna melodija i ne- 
obična kompozitorska tehnika koja provejava njegovo 
kasnije tamburaško glazbeno stvaranje. Najznačajniji 
Kolbov prinos tamburaškoj literaturi osobito su dva nje- 
gova djela:»Svečana uvertira«, nagrađena nagra- 
dom u jednom natječaju i štampana kao prilog časopisa 
»Hrvatska tamburica« u Zagrebu 1940. godine, zatim 
»Mala simfonija« koja je iza Andrićeve »Bač- 
ke simfonijete« druga simfonijeta u tamburaškoj glazbi, a 
kronološki poslije Zajčeva »Koncertnog allegra«, Adami- 
ćeve »Serenade in modo classico« i Andrićeve »Bačke 
simfonijete« četvrto tamburaško muzičko djelo simfonij- 
skog smjera. Najnovija Kolbova tamburaška skladba 
»Na majčinu krilu« (1960) namijenjena je najmlađima. 


VINKO ŽGANEC (1890), rođen u Vrantišincu u Me- 
đumurju, nasljednik je Franje Kuhača u skupljanju na- 
rodnih pjesama i muzikologiji, pa posvećuje pažnju i 
tamburi za koju udešava međumurske i rusinske narodne 
pjesme, a skladao je i oveću koncertnu tamburašku kom- 
poziciju »Međumurski plesovi«. Najveće je 
njegovo djelo da je sabravši mnogo tisuća međumurskih 
narodnih melodija otkrio međumursko muzičko bogat- 

stvo, koje prije njega nije skoro uopće bilo poznato. Kom- 
ponira vokalne kompozicije. Član je Saveza kompozito- 
ra Jugoslavije. Izdao je desetak knjiga narodnih pjesama 
i napisao mnoštvo muzikoloških studija. 


ADOLF GROEBMING (1891), rodom iz Trsta, ima 
posebnih velikih zasluga za tamburašku glazbu u Slove- 
niji. Pokrenuo je 1926. godine u Ljubljani tamburaški 
časopis »Tamburaš« koji je poslije sisačke »Tamburice« 
bio drugi tamburaški list u Jugoslaviji, ali je izlazio sa- 
mo dvije godine.Sam Groebming stoji na stanovištu, da 
tamburaškom orkestru ne valja zatvarati vrata i od sim- 
fonijske muzike, pa je instrumentirao za tambure slav- 
nu Schubertovu »Nedovršenu simfoniju« koja je i štam- 
pana u Sisku, i to je dosad jedina štampom izašla simfo- 
nijska tamburaška partitura. Groebming je skladao za 
tambure koračnicu »Naša nova zastava« na 
motive iz narodnooslobodilačke borbe, priredio više ple- 
sova, instrumentirao razne kompozicije i sam skladao 
»Scherzetto in modo classico« itd. Bio je di- 
rektor muzičke škole u Ljubljani, pisac je knjige »Zboro- 
vođa« i urednik revije »Naši zbori« za pjevačke zborove 
za koje je i sam dosta skladao. Član je Saveza kompo- 
zitora Jugoslavije. 


ZLATKO ŠPOLJAR (1892.) rođen u Miholjeu kod Kri- 
ževaca, već je kao đak komponirao za tambure. Kasnije 
se bavio samo vokalnom glazbom i tek pred drugi svjet- 
Ski rat javio se opet i na tamburaškom polju. Od njega 
je nekoliko rukovjeti, skladao je »Ples na naro- 
dnu temu«, »Kolo«, pjesmu »Tamburice odjekni kroz 
selo«, scensku glazbu za dječju glumu  »Šegrt Hlapić« i 
udesio više narodnih pjesama za tambure. Napisao je i 
»Školu za tambure« za pionire. Član je Saveza kompo- 
Zitora Jugoslavije. 

III 


JOSIP ANDRIĆ (1894), rođen u Bukinu u Bačkoj, od- 
rastao u Moroviću u Srijemu, muziku učio u Slavonskoj 
Požegi i Pragu, pravo u Zagrebu, filozofiju u Innsbrucku 
i Zagrebu. Tamburom se bavi od osme godine, a tambu- 
raškim komponiranjem od petnaeste godine (1909). Kom- 
ponirao je ukupno preko 700 kompozicija, od tog oko 350 
za tambure. U svojim skladbama obrađuje pretežno ba- 
čku, srijemsku i slavonsku tematiku, pa je njegova prva 
opera »Dužijanca« prva bunjevačka opera uopće, druga 
opera »Šijakinja« ima radnju iz slavonskog požeškog 
kraja, treća »Raspršeno kolo« je slavonsko-srijemskog 
sadržaja, a četvrta »Matoš« ima za glavnog junaka pje- 
snika koji potječe iz Bačke a rodio se u Srijemu. Njego- 
va opereta »Na vrbi svirala« događa se u Bačkoj i Sri- 
jemu. Tako je i za svih šest svojih kantata, za svoje sve 
tri simfonije, za svoj gudački kvartet, za mnoge svoje 
klavirske, violinske, vokalne i gotovo za sve tamburaš- 
ke skladbe uzeo vojvođansko-slavonsku tematiku. Ali 
komponira i na tematiku svih ostalih krajeva Jugo- 
islavije, na tematiku gradišćanskih, slovačkih, moravskih 
i američkih Hrvata, zatim na češku, slovačku i lužičkosr- 
psku tematiku. Iako stvara skoro na svim glazbenim po- 
idručjima — na opernom, simfonijskom, komornom, vo- 
kalnom itd. — najistaknutiji je kao tamburaški kompo- 
zitor stvorivši više izvornih tamburaških kompozicija 
nego ijedan drugi skladatelj prije njega. Stoji na stano- 
vištu da tamburašku glazbu treba podići na što viši um- 

jetnički stepen, jer samo tako može doći do pravog i traj- 
nog značenja u našoj muzičkoj kulturi. Prošlo je doba 
aranžerskog i potpurijskog tamburaštva koje je dovelo 
tamburašku glazbu do stagnacije i oduzelo joj ugled. Je- 
dino umjetničko izvorno glazbeno stvaralaštvo omogu- 
ćuje tamburaškoj glazbi pravo na opstanak. Svaki in- 
strumenat u muzičkom životu i historiji muzike vrijedi 
samo toliko koliko mu vrijedi literatura koja je za mj 
stvorena. Imajući to pred očima Andrić i pisanjem o pro- 
blemima tamburaške glazbe i kao pisac povijesti tambu- 
raške glazbe i kao muzički urednik i kao funkcioner u 
tamburaškom životu (potpredsjednik i kasnije predsje- 
dnik bivšeg Hrvatskog tamburaškog saveza osnovanog 
1937. u Osijeku, član umjetničkog odbora festivala tam- 
buraške glazbe Jugoslavije itd.) i kao kompozitor zacrtava 
sve jasniju liniju umjetničkih težnja u tamburaškoj gla- 
zbi. Izvorno tamburaško glazbeno stvaralaštvo treba da 
ide na jednoj strani smjerom Paje Kolarića i Marka Ne- 
šića za stvaranjem u malim formama novih narodnih 
pjesama i novih narodnih plesova, a na drugoj strani 
smjerom Ivana Zajca i Emila Adamiča za stvaranjem 
glazbenih tamburaških djela u većim i najvećim muzi- 
čkim formama, čak i simfonijskim i muzičko-scenskim. 
Još prije četvrt stoljeća propagirao je ideju osnivanja 
Tamburaške filharmonije i spajanje tamburaškog orkes- 
tra s instrumentima simfonijskog orkestra. U svemu ide- 
ja muzičke afirmacije tambure, prema Andrićevu sta- 
novištu, ide za tim da se tambura od vulgamog instru- 
menta izdigne na umjetnički stepen na kojem će joj biti 
priznata jednakopravnost s drugim, u muzičkom svijetu 
uvaženim instrumentima. Sve to nije u suprotnosti s ama- 
terskim muziciranjem koje prevladava u izvađačkoj tam- 
buraškoj praksi, jer amaterstvo samo s umjetničkim te- 
žnjama ima vrijednost, a amaterstvo koje se oslanja na 

diletanstvo ostaje bez vrijednosti. Izvođenjem diletan- 
tskih bezvrijednih kompozicija tamburaški zbor ne pos- 
tizava nikakav kulturni cilj, naprotiv samo izvođenjem 
umjetnički vrijednih kompozicija vrši kulturnu funkciju. 
Bez muzičkog amaterstva ne bi mogla postojati ni mu- 
zička umjetnost, i obratno, bez umjetničkog sadržaja ne- 
ma ni muzičkog amaterizma, nego ostaje samo bezlični 
mutni diletantski talog. Uz te i takve ideje Andrić pro- 
pagira misao tamburaškog jedinstva: napisao je prvu 
»Školu za tambure« za sve sisteme (1953), prvu »Histori- 
ju tamburaške glazbe« (od koje je zasad izdan samo ovaj 
nepotpuni pregled), neizdanu »Nauku o tamburi« i »Malu 
tamburašku enciklopediju« nastojeći oko upoznavanja 
i zbližavanja svih pojava tamburaškog razvoja, oko je- 
dinsvene tamburaške partiture i literature te oko sinteze 
svega najboljega i najvrednijega u tamburaštvu i za 
ostvarenje punog tamburaškog jedinstva. 


Komponirati počeo je Josip Andrić kao požeški gimna- 
zijalac s tri tamburaške skladbe »Ispod požeških br- 
da« (1909). Prva njegova štampana skladba za tambure bi- 
laje »Pjesnikov cvjetak« (1912) koju je izdao Jan- 
ko iStjepušin u (Sisku. U isto je vrijeme nastala njegova prva 
uvertira »Na vrbi svirala« i zatim do početka prvog 
svjetskog rata još dvije njegove populame koncertne sklad- 
be »Na bunaru i»Srijemska rapsodija«. Sko- 
ro četvrt stoljeća kasnije ide u tamburaškom komponiranju 
naprijed sidilom »Veče pod seoskim dudom«, ko- 
ju je kritika (Natko Devčić, Žiga Hiršler) ocijenila kao nešto 
posebno novo u načinu tamburaškog komponiranja. Odmah 
odatle pristupa Andrić komponiranju »Bačke simfoni- 
je« (1939—40) idući za najvišim dometom u tamburaškoj 
glazbi. To je djelo muzički slavospjev o Bačkoj, kompozito- 
rovu rodnom kraju, a građeno je u klasičnoj simfonijskoj 
formi sa čitiri stavka od kojih je prvi u sonatnom obliku, po- 
sljednji u obliku ronda, a srednja dva stavka su jedan pola- 
gani raspjevani (sa solo-pjevom) i jedan u plesnom ritmu 
skerca. Kad je prvi stavak te simfonijete izveden na koncer= 

tu u Zagrebu 1940. godine, nije se znalo za Adamičevu »Se- 
renadu« koja je otkrivena tek više nego decenij iza toga, pa 
je pojava te simfonijske tamburaške kompozicije izazvala 
razna suprotna mišljenja o tom, da li treba s tamburaškom 
glazbom ići tako daleko. Cijela simfonijeta izvođena je u ova 
dva decenija otkad postoji samo na radio-stanicama u Za- 
grebu, Osijeku i Novom Sadu, pa do prve javne koncertne 
izvedbe dolazi tek na drugom festivalu tamburaške glazbe 
Jugoslavije u Osijeku 2. lipnja 1962. Od postanka tog djela 
koje čini razmeđe ne samo u stvaranju skladatelja Andrića, 
nego u tamburaškoj glazbi ucepće, prošla su preko dva dece- 
nija s najopsežnijim kompozitorovim stvaranjem. 


Iz ukupnog Andrićevog skladateljskog stvaranja nastala 
su na tamburaškom polju ova djela: 6 uvertira »Na vrbi svi- 
rala«, »Republika«, »Radnička uvertira«, uvertira »Pajo Ko- 
larić«, »Iseljenička uvertira« i »Saćurica i šubara« (ova za 
simfonijskotamburaški orkestar), 3 simfonije »Bačka simfoni- 
jeta«, »Srijemska simfonijeta« i »Mala secska simfonija« (ova 
za simfonijsko-tamburaški orkestar), 5 kantata »Šokački sva- 
tovi«, »Slavonska berba« (Požeška), »Bunjevačka kantata«, 
»Kantata o Somboru« i »Fruška gora« (na riječi Boška Pet- 
rovića, prvi put izvedena na prvom festivalu tamburaške gla- 
zbe Jugoslavije u Osijeku 1961.), muzička komedija »Na vrbi 
svirala«, balet »Jurjaši« (prva izvedba u Berlinu 1960. po 
Zagrebačkom pionirskom kazalištu), velik broj suita »Lijepa 
Jela iz našega sela«, »Vesnina suita« »Djevojačka suita«, »Ba- 
čka suita«, »Virovitička suita«, »Monovićka suita«, »Brodska 
suita«, »Miholjačka suita«, »Trsatska suita«, »Radenska su- 
ita«, »Kod dunavske skele«, »Vinkovački diptih«, »Zagreba- 
čki divertimento«, »Tamburaški divertimento«, »Plitvička su- 
ita«, »Žetelačka suita« (posljednje dvije za simfonijsko- tam- 
buraški orkestar), 22 koncertna plesa »Slavonski ples«, »Sri- 
jemski ples«, »Šijački ples«, »Šokački ples«, »Bunjevački 
ples«, »Bački ples«, »Baranjski ples«, »Zagorski ples«, »Me- 
đumurski ples«, »Primorski ples«, »Hvarski ples«, »Bosanski 
ples«, Hercegovački ples«, »Gradišćanski ples«, Dva srbijan- 
ska plesa rŠumadijski i Pomoravski), »Ples slovačkih Hrva- 
ta«, »Ples moravskih Hrvata«, Dva lužičko-snpska plesa, »Šip- 
tarski ples« »Radničko koncerno kolo« (svi ti plesovi posto- 
je i u tamburaškoj i u simfonijskoj verziji), 10 elegija »Bu- 
njevačka elegija«, »Šokačka elegija«, »Zagorska elegija«, Dvi- 

je srijemske elegije, »Sarajevska elegija«, »Mostarska ele- 
gija«, »Novosadska elegija«, »Bukinska elegija« i »Elegija o 
Paji Kolariću«, zatim »Balada o Adžiji« i »Balada o Miškini«, 
7 rapsodija, 3 idile, skerco »Tambura Paje Kolarića« za brač 
solo i tamburaški orkestar, Koncert u a-molu za brač solo i 
tamburaški orkestar, veći broj raznih drugih manjih i većih 
kompozicija, oko 100 pjesama u narodnom stilu uz tamburaš- 
ku pratnju i oko 150 novih kola u stilu narodnih plesova. 

Uz to tamburaško stvaranje Andrić je komponirao isto 
toliko kompozicija na ostalim muzičkim područjima. Napisao 
je i knjige »Kako ćemo razumjeti glazbu«, »Ruska oipera«, 
»Slovačka glazba«, »Lužičko-srpska glazba« i mnogo muzičkih 
studija. Sabrao je i zapisao preko 2000 narodnih pjesama po 
Bačkoj, Slavoniji i drugim našim krajevima. Član je Saveza 
kompozitora Jugoslavije. Jedini je iz Jugoslavije koji je kao 
kompozitor na lužičkosrpske teme i tekstove uvršten u histo- 
riju muzike Lužičkih Srba (Jan Rawp »Serbska hudzba«, 
Budyšin 1958). 

JAKOV GOTOVAC (1895), rodom iz Splita, koji je 
stvorio najpopularniju operu Jugoslavije »Ero s onog 
svijeta« i po svem svijetu poznato »Simfonijsko kolo«, 
počeo se glazbom baviti uz tamburu kao dirigent i kom- 
pozitor »Elegije« za bariton i tambure. Nema sum- 
nje da je i to dosta utjecalo na njegov kasniji razvoj u 
smjeru narodno-muzičkog stvaralaštva, gdje je postigao 
mjesto prvaka. Član je Saveza kompozitora Jugoslavije. 


SLAVKO JANKOVIĆ (1897), rodom iz St. Mikanovaca 
u Slavoniji, bavio se tamburanjem od mladosti, ali je na 
Poticaj Vjekoslava Mutaka pristupio k općoj tamburaš- 
koj akciji tek pred drugi svjetski rat. Kao dirigent tam- 
buraškog orkestra zagrebačke radio-stanice davao je po- 
ticaje kompozitorima izvodeći njihove tamburaške sklad- 
be. Tako je i kompozitora Frana Lhotku predobio, da je 
za tamburaški zbor instrumentirao Kolo iz svog baleta 
»Đavo u selu« u kojem je originalno i upotrebio bio tam- 
bure. Janković je poslije propagiranjem troglasnih ikvint- 

nih tambura koje su već i drugi prije bili upotrebljavali 
postao poznat, pa su te tambure prozvane Jankovićevim 
sistemom slično, kao što su Kuhač-Majerove nazvane 
Farkaševim sistemom. Janković nije kompozitor koji 
komponira originalno, nego udešava narodne pjesme i 
tuđe skladbe za tambure. Uređivao je zbirke tamburaš- 
kih kompozicija »Narodna tamburica« i nagovorio podu- 
zeće »Glazbala« u Zagrebu da (kao nekad Stjepušin) iz- 
daje tamburaški časopis »Tamburaška glazba« koji je od 
1955. godine izlazio (uredništvo Ivan Plasaj, dr Josip 
Andrić, Slavko Janković i Vjekoslav Mutak). Janković 
je napisao i »Tamburašku školu za samouke« i »Vježbe 
za tambure«. Na ljetnim muzičkim tečajevima Saveza 
muzičkih društava Hrvatske predaje tamburanje. 


BORIS KRNIC (1900), rodom iz Kostajnice na granici 
Hrvatske i Bosne, kompozitor je kantata, oratorija, orke- 
stralnih i vokalnih djela te dviju malih opera i operete 
»Zagorska ruža«. Tamburaškoj se glazbi naknadno pri- 
klonio instrumentiravši Guida Hreljanovića operetu »Za- 
gorec, vino i vrag« pred drugi svjetski rat za tambure. 
Poslije rata sve više sklada za tambure, pa sumu naj- 
istaknutije tamburaške skladbe »Vesela predigra«, 
»Uvertira u e-molu«, »Počeo je radni 
dan«, »Sličica iz Srijema«, »Koncertni ples«, 
skerco »Staro sito«, fantazija» Partija slavne he- 
roje nam dala«, balada»Partizanka «za tenor 
i tamburaški orkestar itd. Najnovije mu je djelo Kon - 
cert u G-duru za klavir i tamburaški 
orkestar. Njegov se stil komponiranja odlikuje jasno- 
ćom, sočnošću i finoćom melodike, biranom harmonijom 
i pedantnom instrumentacijom. Za simfox'isko-tambu- 
raški orkestar je skladao vrlo lijepu »Uver:.:u«, »Ples iz 
Baranje« te osobito suitu »Prigorska svadba« 

koja je vrlo efektna. Član je Saveza kompozitora Jugo- 
slavije. 

LEON STJEPANOV (1901), rodom Osječanin, ista- 
kao se kao operetni, instrumentalni i vokalni kompozi- 
tor te kao melograf. Za tambure je skladao »Slavon- 
ski krajobraz« u tri stavka, »Slavonsku berbu« u 
tri stavka i udešavao narodne pjesme i kola. 

JURAJ STAHULJAK (1901), rodom iz Sv. Jane kod 
Karlovca, skladao je dvije opere, više onkestralnih i ko- 
mornih kompozicija i vokalne skladbe. Za tambure je 
skladao »Junačko kolo« i »Plesnusuitu« u 
modernijem stilu. Član je Saveza kompozitora Jugosla- 
vije. 

VJEKOSLAV MUTAK (1901—1957), rodom iz Mača 
u Hrvatskom Zagorju, razvio se od tamburaša samouka 
u izvrsnog propagatora tamburaške glazbe. Najboljem 
zagrebačkom tamburaškom orkestru između dva svjet- 
ska rata »Zaje« bio je duša i pokrenuo 1936. godine časo- 
pis »Hrvatska tamburica« koji je uređivao i izdavao do 
1948. godine. Okupio je oko njega najbolje tadanje tam- 
buraške snage. Bio je tajnik Hrvatskog tamburaškog sa- 
veza. 

Do drugog svjetskog rata pojavili su se ma tamburaškom 
polju Vukovarac DRAGUTIN PLAVEC (1902—1958) idilom 
»Jutro na selu«, Dalmatinac VINKO SAGRESTANO sklad- 
bom »Nestašnost leptira«, Dubrovčanin AMARINO \ČINGRI- 
JA fantazijom »U samoći«, Siščanin JOSIP CORELJ (1982) 
uvertirom »Svečanost na moru« i koračnicom »Pozdrav Sisku«, 
"JAKOV ARMANO (1905) iz Cirkvene kod Križevaca kon+ 
certnom skladbom »Iz mog djetinjstva« i drugim skladbama, 
a Dr STJEPAN TOMAŠ (1902) kao izvnstan tamburaški diri- 
igent i instrumentator uvodeći u tamburaški orkestar do 20 
raznih vrsta tambura s posebnim dionicama u partituri. 

TIHOMIL VIDOŠIĆ (1902), rodom iz iBoljuna u Istri, 
bavio se tamburom još kao đak, ali kompozicijama za 

tambure tek poslije Oslobođenja. Komponirao je operu 
»Mladić«, orkestralna i druga djela. Za tambure je ude- 
šavao narodne pjesme i na njihovu temelju skladao pre- 
digru»Oj more duboko«, »Malu rapsodiju«, a na 
plesnim narodnim motivima »Pjesmu i ples«, »Tri na- 
rodna plesa« i» Hercegovački ples«. Inajnoviju 
»Vojvođansku uvertiru« komponirao je efekt- 
no na citatima vojvođanskih pjesama. Za simfonijsko- 
tamburaški orkestar je skladao »Koncertno kolo«. Član 
je Saveza kompozitora Jugoslavije. 


BRANKO ČENEJAC (1903), rodom iz Šajkaša kod 
Novog Sada, radio je mnogo kao horski i tamburaški di- 
rigent i nastavnik muzike. Slagao je za tambure spleto- 
ve, aranžirao pjesme, komponovao marševe i druge kom- 
Pozicije, na pr.»Sremsku suitu«. 


MILAN PREBANDA (1907) stupio je tamburaškom 
kompozicijom »Bosanska rapsodija« među tam- 
buraške kompozitore koji predstavljaju Bosnu u tambu- 
raškoj glazbi. Član je Saveza kompozitora Jugoslavije. 


HUGO BORENIĆ (1907), rođen u Gradišću, odrastao 
je u Virovitici i Osijeku, a glazbu učio u Sarajevu i Bu- 
dimpešti. Tamburaški je dirigent bio na osječkoj Radio- 
stanici i sada na Učiteljskoj školi. Komponirao je za tam- 
bure koračnice, valcere, fantazije, parafraze, gavote, pje- 
sme, idilu »Zvonjava na večer«, »Madrigalette«, 
uvertire »Silhueta« i »Barokna uvertira«, 
»Titovu koračnicu«, »Sutjesku« itd. 

U Osijeku je život završio FRANJO ŠRAM (1904—1949), 
rodom iz Zemuna koji je za tambure pisao parafraze »Škripi 
đeram« i »Petrinjsko kolo«. — Osječanin FRANJO KOSINA 
(1907) djeluje kao učitelj glazbe u Đakovu, komnonira korač- 
nice, valcere, karišike i pjesme. — KARLO HA2ULIN (1900), 
iz okolice Zlatara, komponirao je » Tamburašku ko- 
račnicu«i >Idilu«. 


48 


JOSIP STOJANOVIĆ (1909), rodom iz Siska, bavio 
se isprva zabavnom glazbom i kaligrafiranjem nota te je 
kaligrafirao tamburaške partiture za štampanje u listu 
»Hrvatska tamburica«. Tu se upoznao s urednikom tog 
lista Vjekoslavom Mutakom koji ga je uveo u tamburaški 
orkestar »Zaje« za dirigenta. Budući da je već prije rata 
taj orkestar postao glavni nosilac tamburaške glazbe na 
zagrebačkoj  radio-stanici, Stojanović je s pomoću tog 
orkestra poslije rata postao stalni tamburaški dirigent 
Radio-Zagreba. Šest je godina razvijao veliku tamburaš- 
ku aktivnost, ostvario i prvi simfonijsko-tamburaški or- 
kestar u sklopu zagrebačke radio-stanice te privukavši 
mnoge kompozitore na saradnju omogućio nov procvat 
tamburaške literature. No nakon svega toga on je tambu- 
raštvo napustio i vratio se zabavnoj muzici postavši di- 
rektor opatijskih festivala zabavne muzike. Komponira 
za orkestar, za simfonijsko-tamburaški onkestar je na- 
pisao »Slavonsku rapsodiju«, »Bosansku plesnu scenu«, 
a za tamburaški zbor » Vedru uvertiru«, dvije 
»Humoreske«, suitu »Sedam pjesama« i aranžirao mno- 
štvo narodnih pjesama i kola. Član je Saveza ikompozi- 
tora Jugoslavije. 


ISIDOR HADNAĐEV (1909), rodom iz Bečeja u Bač- 
koj, radi na polju horske i tamburaške muzike kao na- 
stavnik, dirigent i sada urednik narodne muzike u dru- 
gim emisijama novosadske radio-stanice. Za tambure je 
mnogo aranžirao i obradio, a komponovao » Kroz se- 
lo« »Uspavanku«, »Čičino kolo«, jednu ko- 
račnicu itd. 

LORENC ANTONI (1909), rođen u Skopju, prvak 
šiptarske muzike u Jugoslaviji i urednik narodne muzi- 
ke na radio-stanici u Prištini, komponira vokalne i orke- 
stralne kompozicije u šiptarskom narodnom duhu. Kom- 

ponirao je i za mandolinistički orkestar. Zapisao velik 
broj šiptarskih narodnih pjesama i izdao ih u nekoliko 
štampanih zbirki. Član je Saveza kompozitora Jugosla- 
vije. Bavi se problemom da iz šiptarnskih tipova tambura 
sastavi tamburaški orkestar koji bi po sastavu odgovarao 
standardnom tamburaškom orkestru i imao jednaku she- 
mu partiture. Komponirao je za tambure » Uspavan- 
ku«»Šiptarsku igru«i»Šiptarskurapso- 
diju«. Obradio je mnogo šiptarskih pjesama 


JOSIP KAPLAN (1910), rodom iz Krškog u Sloveniji, 
komponira vokalne i instrumentalne skladbe, a za tam- 
bure većinom vokalno-tamburaške, na pr. »Jesen«, 
»Bosanska rapsodija«, » Partizanska rapsodija« 
itd. Ima i »Međimurski ples«. 

MILAN BOKAN (1911), iz Vardišta kod Višegrada u 
Bosni, bavi se tamburaškom pedagogijom i usavršava- 
njem tambure kao orkestralnog instrumenta. Upotreblja- 
va transponirane g-tambure te je napisao i »Školu za 
tambure«. Stoji na stanovištu kruškolike kvartne tam- 
bure. Idući za ozbiljnim tamburaškim muziciranjem in- 
strumentirao je za tambure dvije sonatine od Diabellija, 
jednu od Mozarta i kompozicije od Grečanjina, Kabalev- 
skog itd. Komponovao je »Plesnu suitu« u pet 
scena s pjevanjem. 

RUDOLF RAJTER (1912), rodom iz Ivanca u Hrvat- 
skom Zagorju, komponirao je pjesmu »Poleg jedne 
velke gore« o Ivancu i postao njom popularan. Za 
tambure skladao »Mali skerco«, fantaziju »Do 
pobjede«, scensku muziku za glumu »Neželjeni 
zet« itd. Melodijska mu linija teče vrlo lijepo. 

SAVA VUKOSAVLJEV (1914), rodom iz Zmajeva 
kod Sombora, od djetinjstva se bavi tamburom. Bio je 
horski i tamburaški dirigent te nastavnik muzike, Sad 

je dirigent tamburaškog orkestra Radio Novog Sada, s 
kojim izvodi najvažnija djela tamburaške literature i 
pomaže stvaranje novih tamburaških djela. Izvorno kom- 
iponira za djecu vokalne kompozicije. Za tambure je mno- 
go aranžirao i obradio, a od izvornih tamburaških kom- 
pozicija mu je na prvom festivalu tamburaške glazbe 
Jugoslavije izveden »Skerzo«. Napisao je i »Školu za 
tambure« bačkog sistema. Ubraja se među najbolje do- 
sadanje tamburaške dirigente uopće, pa je uz Njikoša 
dosad izveo najveći dio tamburaške, osobito novije lite- 
rature. Njegovo dirigiranje daje izvođenom djelu pro- 
mišljenu plastičnost, umjetničku jedrinu i dotjeranu 
arhitektonsku zaokruženost. Dirigent je suzdržljive sub- 
jektivnosti nastojeći na površinu izvući objektivne ka- 
rakteristike i vrednote djela koje diriguje. Vojvodina je 
u njemu prvi put dobila dirigenta koji je shvatio umjet- 
ničku aktuelnost tamburaške muzike kao posebne vred- 
note specifički vojvođanske muzičke kulture i koji se 
prihvatio zadatka da vojvođanski udio u toj vrsti muzike 
dođe do što jačeg značenja. Vukosavljev je poslije mnogih 
razgovora i dogovora s prvacima tamburaške muzike 
drugih krajeva Jugoslavije preuzeo ulogu sazivača prve 
jugoslavenske konferencije tamburaških stručnjaka koja 
je održana u Novom Sadu g. 1958., dala temeljne smjer- 
nice za postepeno postizanje tamburaškog jedinstva i nov 
elan najnovijem tamburaškom razvoju. Na tamburaškim 
festivalima Jugoslavije dirigira najveća djela. 


RADOSLAV STANIĆ (1919), rodom iz Taraša u Ba- 
natu, direktor Muzičke škole u Banjoj Luci, bavi se od 
ll. godine tamburom i vodio je više tamburaških orke- 
stara kao dirigent i nastavnik muzike. Aranžirao za tam- 
bure i instrumentirao osobito kompozicije Ise Bajića (iz 
»Čučuk-Stane«), a komponovao 2 koračnice i 6 rapsodija. 

Banaćanin MAKSO POPOV (1910), rodom iz Pančeva, 
komponovao je cko 20 pjesama uz tambure (»U Banatu žito 
više glave«), više kola (»Dolovsko kolo«), nekoliko koračnica 
i složio veći broj spletova. Bačvanin JAŠA LAKATOŠ (1913), 
rođen u Čonoplji, komponovao je »Kolo kraj Drave«, »Čonop- 
ljansku koračnicu«, »Serenadu« itd. Ističe se vintuoškim svi- 
ranjem na tamburi. 


VLADIMIR RUŽĐAK (1922), proslavljeni barito- 
nist, bavi se i komponiranjem za orkestar te za glasi 
klavir, a skladao je i za tambure neke skladbe, na PT. 
»Prigorsku suitu« te za simfonijsko-tamburaški 
orkestar »Primorsku suitu«. 

JULIJE NJIKOŠ (1924) rodio se u Osijeku, gdje je 
polazio Muzičku školu. Već u građanskoj školi složio je 
tamburaški kvartet, a s 19 godina postao tamburaški di- 
rigent pokazavši odmah velik elan u dirigentskom radu, 
te je konačno postao i dirigent tamburaškog orkestra 
Radio Osijeka. Njegovim nastojanjem osnovano je Sla- 
vonsko tamburaško društvo »Pajo Kolarić« koje je u kri- 
tičnom previranju između 1951. i 1961. godine zadržalo 
nepokolebljiv smjer u tamburaškoj glazbi i dovelo je do 
nove afirmacije i napretka. Kao dirigent je Njikoš jedan 
od dosada najboljih tamburaških dirigenata uopće, pa 
nitko nije dosad izveo toliko i najvećih djela izvorne 
tamburaške literature kao on. Ta Njikoševa tamburaška 
dosljednost i težnja za umjetničkom afirmacijom tam- 
buraške glazbe dovela je i do ostvarenja osječkih festi- 
vala tamburaške glazbe. Napisao je mnogo članaka i pri- 
kaza o tamburaškoj glazbi, a u rukopisu ima radnje: 
»Povijest tamburaške glazbe u Osijeku«, »Tamburaška 
glazbala srijemskog sustava« i »Narodni običaji u Sla- 
voniji«. Štampom mu je izašla zbirka narodnih pjesama 
»Kad zapiva pusta Slavonija« (1954) s pred- 
govorom dra Josipa Andrića. Kao melograf zapisao je 
preko 1500 slavonskih narodnih pjesama, kola i posko- 

čica. Za tamburaški zbor je udesio i instrumentirao ve- 
lik broj narodnih pjesama i kola te napisao dosta stili- 
zacija i rukoveti. Izvorno je skladao koračnice, valcere, 
glazbene slike, intermezzo »Izgubljena nada«, suitu »S 1a- 
vonijom ravnom«, raspjevanu »Slavonsku 
rapsodiju«, elegičnu »Pjesmu bez riječi«i 
sentimentalnu »Romancu u G-duru« od kojih su 
posljednje četiri skladbe postale najpoznatije i najoblju- 
bljenije među tamburašima i slušačima te nose na sebi 
sve karakteristike dosadanjeg Njikoševa komponiranja. 
To vrijedi i za njegove predigre» Žetva« i »U sla- 
vonskom selu«. Skladao je i scensku muziku za četiri 
igrokaza, scenski glazbeni narodni običaj »Komušanje«, 
folklorne prikaze »Svatovsko veselje u Slavoniji« i »Sla- 
vonijo zemljo plemenita«. Narodnu kantatu-suitu » Š o - 
kadija« komponirao je g. 1961. za prvi festival tam- 
buraške glazbe Jugoslavije u Osijeku na kojem je kao 
završno djelo festivala i izvedeno. Njikošev stil kompo- 
niranja izlazi melodijski izravno iz korijena slavonske 
narodne melodike te se polazeći od citiranja i imitiranja 
približava sve više granicama gdje nastupa teren izvor- 
nog muzičkog izražavanja i formiranja. Dominantna mu 
je rapsodičnost forme, tradicionalnost harmonije te najši- 
rem shvaćanju skroz razumljiva i simpatična jednostav- 
nost kompozitorske tehnike i tamburaške instrumenta- 
cije. I kad se Njikoš komponirajući udaljuje od vrela na- 
rodnog melodijskog izražavanja, nastoji naći melodijski 
put koji bi ga izdigao iznad konvencionalnosti, kao što 
je to uspio kod proćućene svoje male »Pjesme bez riječi«. 
Od Paje Kolarića preko Mije Majera i Vladimira Hafne- 
ra vodi ravna tamburaška skladateljska linija do Julija 
Njikoša koji je kao sin njihova grada i nasljednik njiho- 
ve muzičke tradicije postao jedan od glavnih stupova da- 
našnje tamburaške glazbe. Naslanjajući. se na najjače 

predstavnike tamburaške stvaralačke prošlosti i sadaš- 
njosti prilazi i u vlastitom kompozitorskom razvoju po- 
malo k sve izrazitijem usponu. Slavonija je glavna tema- 
tika njegova skladateljskog rada, a opće njegovo tambu- 
raško djelovanje obuhvaća širinu cjelokupnog tambura- 
štva. Tamburaška glazba je bitni sadržaj njegova života. 


TEODOR BOCH (1925), rođen u Zagrebu, bavi se 
tamburom od 1944. godine te je razvio najšire djelova- 
nje kao dirigent tamburaškog zbora Zagrebačke pivova- 
re koji je 1961. godine uzeo ime »Tamburica«. Odlikuje 
se pripravljajući toliko mnoštvo tamburaških nastupa 
kao ni jedan drugi amaterski tamburaški orkestar. Ta 
prevelika razgranjenost nastupa ne omogućuje mu stu- 
diranje i uvježbavanje većih reprezentativnih djela tam- 
buraške literature. Poslije najboljeg dosodanjeg zagre- 
bačkog tamburaškog orkestra »Zaje« koji je 1953. godine 
zamuknuo, Boch s orkestrom »Tamburica« predstavlja 
danas tamburašku glazbu u Zagrebu, ali repertoarski za- 
ostaje za Osijekom i Novim Sadom. Jasno se ističe nje- 
gova dirigentska težnja za uspjehom. Očituje i kompo- 
zitorske sklonosti aranžiranjem i instrumentiranjem, a 
i pokušajima izvornog skladanja, kao što su »Pjesma 
pivovare«, »Pjesmatekstilaca«i»Sanja- 
renje«. U zajednici s dječjim pjevačkim zborom va- 
raždinske Muzičke škole (dirigent Marijan Zuber) posti- 
gao je Boch sa svojim tamburaškim orkestrom lijepih 
uspjeha u domovini i inozemstvu. S pratnjom orkestra 
»Tamburica« pod Bochom izvodi se i Andrićev balet 
»Jurjaši« po Zagrebačkom pionirskom kazalištu i kod 
nas i u inozemstvu. Značajan dirigentski čin Bochov je 
izvedba »Koncerta u G-duru« za klavir i tamburaški or- 
kestar od Borisa Krnica na drugom festivalu tamburaš- 
ke glazbe Jugoslavije u Osijeku g. 1962., jer. je to iza 

»Koncerta u a-molu« za brač i tamburaški orkestar od 
Josipa Andrića, izvedenog na I festivalu tamburaške 
glazbe Jugoslavije g. 1961., drugo takvo simfonijsko so- 
lističko djelo u tamburaškoj literaturi. Za tamburaški 
glazbeni rad Teodora Bocha i tamburaškog orkestra 
»Tamburica« glavni je oslon u okrilju koje tom radu kao 
mecena daje Zagrebačka pivovara. To je jedino mece- 
naštvo te vrsti u cjelokupnom današnjem tamburaškom 
muzičkom životu Jugoslavije, primjer kako bi i druga 
industrijska poduzeća mogla pružiti pomoć razvoju jed- 
ne za našu kulturu važne muzičke grane, tako ibliske na- 
šem radniku. Uz orkestar »Tamburica« postoji i Pjevački 
oktet koji omogućuje izvođenje vokalno-tamburaških 
kompozicija, i kad bi to bilo usmjereno samo na izvorno 
tamburaško stvaralaštvo, moglo ibi to imati historijsko 
značenje za razvoj tamburaške glazbe, jer joj se u zajed- 
nici s vokalnom pružaju izvanredne mogućnosti. Pred 
Bochom ikao najistaknutijim današnjim zagrebačkim 
tamburaškim dirigentom stoje znatni muzičko-umjetnič- 
ki zadaci koji odgovaraju takvom glazbenom centru, kao 
što je to po svojoj tradiciji glavni grad Hrvatske. 


STJEPAN ŠAJFAR (1925, rođen u Zagrebu, kom- 
ponirao je za tambure »Larghetto«, »Malu suitu« i 
»Kordunaške pjesme«. 


LJUBO KUNTARIĆ (1925), rođen u Čakovcu, danas 
je jedan od glavnih kompozitora domaće zabavne glazbe. 
Za tamburaški orkestar je komponirao rapsodiju »U 
Požegi na Orljavi«, a za simfonijsko-tamburaški 
»Požeški ples«. Požeška tematika mu je bliska, 
jer po roditeljima potječe iz Slavonske Požege. Njegov 
»Poskakanac« za tambure istog je porijekla. Član 
je Saveza kompozitora zabavne muzike. 

va se još stare tamburaške literature bez umjetničkih pre- 
tenzija. Kovačević i aranžira za tambure, a složio je i neke 
karišike, na pr. »Bosna«. — U Kanadi živi PAVAO CE- 
LINŠĆAK (1903), rođen u Celini kod Jaske, koji je bio vrlo 
aktivan zborovođa i skladao koračnicu » Moja mladost«. 
— U Kanadi je i MIRKO KUKEC, rodom iz Koprivnice, koji 
je 1959. godine u američkim novinama opšimo pisao o 50. 
godišnjici kompozitorskog rada dra Josipa Andrića, a i cije- 
log je žvota radio na tamburaškom polju. — U Detroitu živi 
ANDREW BENDA (1908), (Petrinjac, koji je jedan od naj- 
agilnijih tamburaških zborovođa i pedagoga u Detroitu u 
Americi. — Jedan od starijih vrlo agilnih tamburaških pro- 
micatelja bio je MILE PERKOVIĆ u Benwoodu koji je sa 
svojim tamburašima nastupao i na američkom radiju i bio u 
stalnoj vezi s tamburaštvom u Jugoslaviji. — Veliku tambu- 
rašku aktivnost razvija JOE BACHMAN, rodom iz Osijeka, 
u Inglewoodu u Californiji, a tako i GEORG ŠINTICH (1899), 
rodom iz Žumberka, u St. Catharines u Kanadi. 


GRADIŠĆANSKI HRVATI su između oba svjetska 
rata počeli osnivati tamburaške zborove, a u najnovije 
jeto vrijeme sistematskije nastavljeno. Na ljetne muzičke 
tečajeve u Hrvatskoj dolaze i mnogi učitelji i drugi lju- 
bitelji glazbe te iza toga osnuju koji novi tamburaški 
zbor. Slavko Janković održao je u Gradišću već nekoliko 
tamburaških tečajeva. Jedan od najrevnijih tamburaških 
dirigenata u Gradišću je ADALBERT KUZMICH (1898), 
penzionirani direktor škole u Trausdorfu kod Eisenstadta 
(Železnog), koji je sa svojim tamburaškim zborom bio na 
turneji u Hrvatskoj u maju 1962. Gradišćanski tambu- 
raški zborovi sviraju većinom narodne pjesme gradišćan- 
skih Hrvata i nešto iz naše tamburaške literature. Na 
gradišćansku tematiku postoji »Gradišćanski ples« i 
»Gradišćanska idila« od Josipa Andrića, valcer »Gradiš- 
čanski Hrvat« od Rudolfa Hrandeka, a i Hugo Borenić, 
gradišćanski Hrvat koji živi u Osijeku, skladao je na gra- 
dišćansku tematiku. 


5B 


* a ox 


Tamburaška glazba, prikazana u ovom pregledu do- 
sadašnjih njenih stvaralaca, razvija se od skromnih po- 
četaka Paje Kolarića postepeno k sve jasnijim ciljevima 
muzičke umjetnosti. Razdoblje prije prvog svjetskog rata 
izdiže kroz pretežnu primitivnost tamburaškog stvara- 
laštva ipak već i takve snažne umjetničke stvaralačke 
pojave, kao što su Ivan Zajc, Vinko Vodopivec, Marko 
Nešić i Josip Canić koji krče put k izvornom muzičkom 
tamburaškom stvaralaštvu umjetničke vrijednosti. Raz- 
doblje između oba svjetska rata završava sa smrću Josipa 
Canića, Đure Prejca, Dragutina Eliaša, Marka Nešića i 
Emila Adamiča doba prvog tamburaškog razvoja 'te s po- 
kretanjem hrvatskog, slovenskog, češkog i američkog 
tamburaškog časopisa, s osnutkom Hrvatskog tamburaš- 
kog saveza u Osijeku i Duquesne University Tambu- 
ritzans u Pittsburghu, pa onda sa stvaranjem prvih sim- 
fonijskih tamburaških kompozicija od Emila Adamiča i 
Josipa Andrića otvara novo doba tamburaškog razvoja. 
U razdoblju poslije drugog svjetskog rata zaostaci pro- 
šlosti tamburaškog diletantizma i vulgarizma stupaju 
pomalo sve više u pozadinu, a umjetničke mogućnosti 
tamburaške glazbe dolaze u izvornom stvaranju sve jačih 
kompozitorskih individualiteta i u izvađačkim kvalite- 
tama sve boljih tamburaških orkestara i dirigenata do 
sve većeg uspona i do triumfalnih manifestacija na festi- 
valima tamburaške glazbe Jugoslavije, kojima se pri- 
družuje i američko tamburaštvo. Sve jasnije i svjesnije 
se umjetnički ciljevi tamburaške glazbe postavljaju na 
prvo mjesto, jer je u tom pravo određenje i značenje 
tamburaške glazbe u našoj muzičkoj kulturi i njena bu- 
dućnost. 


TIOTECA CROA Fiš 

ŽKVH SUBOTICA 

znanosti i umjetnosti, Zagreb 1877. 

Zagreb 1940. 

Zagreb 1942. 

